text:
महागढीमाई नगरपालिका
महागढीमाई नगरपालिका नेपालक मध्यमाञ्चल विकास क्षेत्र अन्तर्गत नारायणी अञ्चलम अवस्थित बारा जिलाम अवस्थित एकटा नगरपालिका छी।[२]
परिचय[सम्पादन करी]
स्थानीय विकास मन्त्रालय थप ६१ टा नयाँ नगरपालिका बढेवाक बाराम बरियारपुर, दहियार, बगुआइन, पत्थरहटटी, तेलकुवा आर गंजभवानीपुर गाविससभ समेटक महागढीमाई नगरपालिका घोषणा केनेइ।[३] महागढीमाई नगरपालिकाको केन्द्रभने बरियारपुर गाविसको कार्यालय रहको छ।[२][४] नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसंख्याको प्रतिशत ३६ दशमलव ८ पुगेको मन्त्रालयले जनाएको छ।[३]
जनसङ्ख्या[सम्पादन करी]
महागढीमाई नगरपालिका बरियारपुर, दहियार, बगुआइन, पत्थरहटटी, तेलकुवा आर गंजभवानीपुर गाविससभ मिलक बनल अछि। तहैना राष्ट्रिय जनगणना २०६८ अनुसार ६ ठामक जनसंख्या जोडिक महागढीमाई नगरपालिकाक जनसङ्ख्या जोडिक ३९,९७० हेताई।[१]
आर्थिक अवस्था[सम्पादन करी]
ऐतिहासिक स्थल तथा व्यापारिक दृष्टिकोणस प्रख्यात महागढीमाई गढ़िमाई मन्दिरके कारण बहत प्रचलित अछि । महागढीमाई नगरपालिका घोषणा भेल सिम्रौनगढवासी बहुत खुश अछि तहिना नगरपालिकाक पूर्वाधार तयार बनवाक क्रमम सरकार देखावेवाला उदासीनताप्रति आम जनता आक्रोशित अछि।[५]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ २.० २.१ "नेपाल सरकार स्थानिय विकास मन्त्रालय", स्थानिय विकास मन्त्रालय, नेपाल सरकार।
- ↑ ३.० ३.१ "फेरि थपिए सात उपमहानगर, ६१ नगरपालिका", नागरिक न्यूज, नागरिक न्यूज, १७ मंसिर, २०७१, अन्तिम पहुँच १७ मंसिर।
- ↑ "नगरपालिकामा गाभिएपछि गंजभवानीपुरवासी आन्दोलित", मार्गदर्शन, मार्गदर्शन, २०७१ पुस १३, अन्तिम पहुँच पुस १३।
- ↑ "आर्थिकरूपले सम्पन्न सिम्रौनगढ नपामा एउटै बैंक छैन", प्रतीक दैनिक, २३ मङ्सिर २०७१, अन्तिम पहुँच २३ मङ्सिर।


c: text/html

text:
Friday, April 6, 2012
मैथिली विहनि कथाक सशक्त हस्ताक्षर डॉ. तारानन्द वियोगीसँ मुन्नाजीक भेल गप्प-सप्प
मुन्नाजी:अपनेकेँ सर्वप्रथम बाल साहित्यपर अकादेमी पुरस्कारक लेल बधाइ। अहाँ जहिया विहनि कथा लेखन प्रारम्भ केलहुँ मैथिली विहनि कथा कतऽ छलै, अहाँक विहनि कथा लेखन दिस कोना प्रवृत्ति जागल।
तारानन्द वियोगी:हम जहिया विहनि कथा लिखब शुरू केने रही, एक विधाक रूपमे मैथिली विहनि कथाक कोनो मोजर नै रहैक। ई बात जरूर छल जे छोट-छोट कथा सभकेँ विहनि कथा मानि कऽ “मिथिला मिहिर”क विशेषांक सेहो बहार भ गेल छल। अनियतकालीन पत्रिका सभमे छोट-छोट कथा सभ यदा-कदा प्रकाशित होइत रहैत छल। मुदा एकर सभक औकाति “बोझ परहक आँटी” सँ बेसी किछु नै छल। पत्रिका सभ, “मिथिला मिहिर” सेहो, एहि कोटिक रचनाकेँ खाली बचल जगहकेँ भरबाक लेल “फीलर”क रूपमे उपयोग करै छल।
कथाकेँ अंग्रेजीमे शॉर्ट-स्टोरी कहल जाइ छै। तकर शब्दानुवाद “विहनि कथा” मैथिलीक विद्वान लोकनि, आलोचक लोकनिमे प्रचलित छल। आचार्य रमानाथ झा शॉर्ट-स्टोरीकेँ विहनि कथा की कहि देलनि जे मैथिलीमे भेड़ियाधसान परिपाटी चलि पड़ल। ओहुनो भारतीय कथा-साहित्यक तुलनामे मैथिली कथाकेँ जँ देखबै तँ पाएब जे आकारक दृष्टिमे मैथिलीक कथा छोट होइत अछि। आचार्य लोकनिक मतेँ यएह भेल विहनि कथा। तखन आइ जाहि साहित्यकेँ अहाँ विहनि कथा कहैत छिऐक तकरा लेल मैथिली लगमे कोनो स्पेस नै छलै। ने साहित्यमे, ने विद्वान लोकनिक मगजमे।
विभिन्न देशी-विदेशी विहनि कथा सभकेँ यत्र-तत्र पढ़ैत-गुनैत हमरा कथा आ विहनि कथाक पार्थक्यक अवगति भेल। हम देखलौं जे एहि दुनू रचना विधामे ने मात्र आकारमे, अपितु उत्स, स्वभाव आ प्रभावमे सेहो एक दोसरासँ सर्वथा भिन्न अछि। मैथिलीक भंडार दिस ताकलहुँ तँ देखल जे अनेक वरेण्य साहित्यकार जानैत-अनजानैत एहि क्षेत्रमे किछु सर्जनात्मक काज कऽ गेल छथि। हमरा सभसँ पहिने ई जरूरी लागल जे विहनि कथा विधाक संरचना, स्वरूप आ स्वभावपर किछु बात स्पष्ट करी। एहि सन्दर्भमे हम कएकटा लेख लिखलहुँ। स्वयं हम मूलतः एक सृजनात्मक लेखक छी, तेँ अपनहुँ विहनि कथा लिखऽ लगलहुँ। ताहि समय (१९८३-८५) मे हम “कोसी-कुसुम” पत्रिकाक संग जुड़ल रही। बातकेँ स्पष्ट आ जगजिआर करबाक लेल हम “कुसुम”क एक विशेषांक विहनि कथापर सम्पादित कएल। बादमे “हालचाल”क संग जुड़लहुँ, तँ ई क्रम आर आगू बढ़ल।
मुन्नाजी:विहनि कथाक स्वभाव की अछि? ओहि सन्दर्भमे मैथिली विहनि कथा कतऽ देखाइए? कथाकार-कवि लोकनि विहनि कथा रचना आन्दोलनक प्रारम्भमे जुड़लाह मुदा समयान्तरे हुनकर ऐ सँ दूर होइत गेनाइ की प्रदर्शित करैत अछि?
तारानन्द वियोगी:विहनि कथा आत्यन्तिक रूपमे एक “प्रो-एक्टिव” विधा थिक। ओहुनो अहाँ देखबै जे, जे रचना जतेक सरल आ संप्रेषणीय होइत अछि, ओकरा पाछू लेखककेँ ओतबे बेसी परिश्रम करऽ पड़ैत छैक। विहनि कथाक तँ एतेक “सेन्सिटिव” मिजाज होइत छैक जे एक वाक्य जँ अहाँ फालतू लिखि गेलहुँ तँ ओ दूरि भऽ जाइत अछि। एतेक परिश्रम के करत, जँ करत तँ ताहिमे निरन्तरता कोना बनौने राखि सकत? एखनो अहाँ देखिते छिऐक जे एक सुव्यवस्थित विधाक रूपमे विहनि कथाकेँ मैथिलीमे प्रतिष्ठा नै भेटि सकलैक अछि। फल अछि जे लोक दोसर-दोसर विधामे, जे प्रतिष्ठित अछि आ जाहिसँ ओकरा सहज रूपेँ स्वीकृति भेटि सकैक, ताहिमे कलम अजमबैत छथि। यएह मुख्य कारण भेल जे लेखक लोकनि विहनि कथा-लेखनमे निरन्तरता नै बनौने राखि सकलाह। विहनि कथापर केन्द्रित एक पत्रिका जँ मैथिलीमे हो तँ एहि स्थितिकेँ पार कएल जा सकैत अछि।
हमर अप्पन स्थिति अछि जे चहुँ दिस हमरा काजे-काज देखा पड़ैत अछि, अपन सक्क भरि तकरा सभकेँ सम्हारबाक, स्थिति स्पष्ट करबाक, जतबा जे प्रतिभा अछि तदनुरूप एक मानदंड गढ़बाक काजमे लागल रहैत छी। अहाँ सभ आगू बढ़ब तँ निश्चिते हमरा संग लागल पाएब। ओहुनो, हमर सोच अछि जे “जो पीछी आ रहे उन्हीं का, मैं आगे का जय-जयकार”।
मुन्नाजी:२०म सदीक अन्तमे अहाँ सभ (प्रदीप बिहारी सेहो) मैथिली विहनि कथाक संग्रह आनि अपन निश्सन उपस्थिति दर्ज केलहुँ, मुदा कथा आलोचक द्वारा एकर निङ्गेश बुझि टारि देल गेल, एकर की प्रमुख कारण छल?
तारानन्द वियोगी:देखू मुन्नाजी, हमरा सभक पीढ़ी बहुत संघर्ष कऽ कऽ आगू बढ़ल अछि। पुरातनपंथी लोकनि सेहो हमरा सभक विरुद्ध आ कम्यूनिस्टकेँ सेहो हमरा सभसँ दुश्मनी। साहित्यमे नवाचार दुनूकेँ समान रूपेँ नापसिन्द। एहना स्थितिमे किनकासँ हम मोजर मांगब आ के हमरा मोजर देताह? मैथिली आलोचना बहुतो तरहेँ अनेक सीमासँ घेराएल रहल अछि। एहि कारणेँ बहुतो लोक एकरा अविकसित धरि कहैत छथि। एहि सीमा सभक अतिक्रमण आब शुरू भेल अछि। हमहूँ ठोड़े काज “कर्मधारय”मे आ आनो ठाम केलहुँ अछि। हमरा पीढ़ीमे प्रदीप बिहारी विहनि कथा लिखलनि, देवशंकर नवीन, विभूति आनन्द लिखलनि। शिवशंकर श्रीनिवास, अशोक, रमेश लिखलनि। हिनका सभक रचनाकेँ आइ पढ़ब तँ अहाँकेँ आक्रोश हएत जे ताहि दिनमे किएक ने एकरा बूझल-गुनल गेलै? खएर, जे भेल से भेल। आइ आरो सघनता-गम्भीरताक संग काज करबाक बेगरता छैक। अहाँ सभ आब उल्लेखनीय काज करब तँ अवश्ये मोजर हएत। बदलल परिस्थितिक अहसास अहूँ सभकेँ जरूरे होइत हएत।
मुन्नाजी:२१म सदीक प्रारम्भमे मध्यम पीढ़ीक रचनाकार द्वारा ठाढ़ कएल आधारकेँ आगू करैत नव पीढ़ी एकरा जगजियार कऽ रहल छथि। अहाँ एकर वर्तमान दशा आ आगूक दिशा मादे की कहब?
तारानन्द वियोगी:विहनि कथाक क्षेत्रमे गम्भीरताक संग काज करएबला लोकक एखनहुँ अभाव छैक, से हमरा प्रतीत होइत अछि। किनकहुँ एक रचना जँ सुन्दर देखैत छियनि तँ लगले दोसर रचना औसतसँ नीचाँक देखा पड़ि जाइत अछि। एना किएक होइत छैक? स्पष्ट अछि जे बोध आ श्रमक मानक ओ लोकनि बनौने नै राखि पाबि रहल छथि। दोसर बात जे हमरा जरूरी लगैत अछि- भने बत्तीसे पेजक किएक ने हो- प्रत्येक रचनाकारक एक संग्रह जरूर एबाक चाही। कोनो उत्साही लोक एहि दिस सचेष्ट होथि तँ विहनि कथापर एक लेखन-कार्यशालाक आयोजन कएल जाए। तात्पर्य जे सांस्थानिक उत्साहक संग एहि दिशामे काज करबाक बेगरता छैक।
मुन्नाजी:मैथिलीये विहनि कथाक समकालीन पंजाबीक “मिन्नी कथा”, ओड़ियाक “क्षुद्र कथा”, तमिलक “निमिषा”, मलयालमक “क्विन्तेर” राष्ट्रीय स्तरपर स्थापित होइत देखाइए मुदा मैथिली एहि पगपर अन्हराएल सन? एकर पाछाँ की कारण अछि, वा कमी अछि?
तारानन्द वियोगी:मैथिलीमे मानक काजक अभाव नै छै, आ ने भाषामे वा भाषाकर्मी लोकनिमे क्षमताक अभाव छै। सांस्थानिक रूपसँ थोड़बे दिन काज कऽ कऽ देखियौ ने, भारतीय साहित्यक उपवनमे मैथिली विहनि कथाक फूल सेहो तेहने भकरार लागत जेना पंजाबी, उड़िया वा मलयालमक।
मुन्नाजी:जहिना अहाँ सभकेँ (अहाँ आ बिहाईजी केँ) उपेक्षित रखबाक प्रयास भेल, तहिना आइयो कथालोचक द्वारा नवका पीढ़ीक ऊर्जावान रचनाकार वा विहनि कथाक प्रति समर्पित रचनाकारक कोनो नोटिस नै लेल जा रहल अछि। एहिमे कोनो कुटीचालि अछि वा आर किछु?
तारानन्द वियोगी:एहि प्रश्नक उत्तरमे हम दूटा बात कहब। पहिल तँ ई कहब जे के लेत अहाँक नोटिस? ककरा मोजर देने अहाँ मोजरबला लोक हएब? एतेक विवेकी आ क्रान्तिदर्शी लोक अहाँकेँ के देखाइत छथि? हम तँ साँच-साँच कहै छी मुन्नाजी जे हमरा एहन लोक क्यो नै देखाइत छथि। पहिने गुलामीक समय रहै तँ महाराज दरभंगाक मोजर देने राताराती लोक मोजरबला भऽ जाइ छला। आब ई भिन्न बात छै जे एहि भ्रममे महाराजक विवेकसम्पन्नता जिम्मेवार होइ छल आकि कोनो आन स्वार्थ?
साहित्य अपन स्वभावेसँ क्रान्तिकारी होइत अछि। जँ ओ वास्तवमे एक सही साहित्य हो। एहेन साहित्य किछु लेबाक लेल नहि अपितु सदैव देबाक लेल लिखल जाइत अछि।
दोसर बात हम ई कहब जे अहाँ मोजर वा नोटिसक ख्याल केने बिना काज करू। कोनो सार्थक रचना जँ कलमसँ बहराए तकर संतोषकेँ सेलिब्रेट करू जे “जइ धरतीक अन्न-तीमन खेलिऐ तँ ओकरा लेल काजो केलियै”। ओना ईहो कहि दी जे हमरा सभक लेखनारम्भ कालमे जतेक कुहेस आ जाली पसरल रहै, ताहिमे आब बहुत परिवर्तन भेलैए। आलोचनोक परिदृश्य बदललैए आ पाठकक व्याप्ति सेहो बढ़लैए। इन्टरनेटक तँ एहिमे कमाल केने अछि।
मुन्नाजी:वर्तमानमे रचनाकार सबहक मैथिली विहनि कथाक प्रति रुझानक बादो मैथिलीक विभिन्न समिति-संस्थाक प्रतिनिधि सबहक एकरा प्रति विरोध की दर्शाबैए? मैथिली विहनि कथाकेँ आर समृद्ध करबा लेल आर की सभ काज कएल जाए? मैथिली विहनि कथाक भविष्य की देखैत छी? एकरा स्थापित करबा लेल कोनो विशेष रुखि?
तारानन्द वियोगी:विहनि कथाक भविष्य हम बहुत नीक देखै छी। मैथिली विहनि कथाक सेहो। अहाँ पुछब जे तकर कारण? कारण ई नै जे लोक आब बड्ड व्यस्त भऽ गेलैए तेँ छोट रचना बेसी पठनीय साबित भऽ सकत। वास्तविकता तँ ई अछि जे एखनो दुनियाँ भरिमे सभसँ बेसी उपन्यासे विधाक रचना पढ़ल जा रहल अछि।
विहनि कथाक भविष्य वस्तुतः एकर स्वभावक कारणेँ उज्जवल छैक। एहिमे निहित व्यंग्य आ मार्मिकता आजुक सन्दर्भमे अति प्रासंगिक अछि। आजुक लोकक संवेदना क्षमता जाहि हिसाबे भोथ भेल अछि, एक सही विहनि कथाक ओज ओकर ओंघी उतारि सकैत अछि।
Posted by Unknown at 10:24 AM
Labels: तारानन्द वियोगी
Subscribe to: Post Comments (Atom)

robotstxt: allowed

filter: keep


text:
ललितपुर जिला
ललितपुर जिला सङ्घीय लोकतान्त्रिक गणतन्त्र नेपालक मध्यमाञ्चल विकास क्षेत्र अन्तर्गत बागमती अञ्चलमे रहल काठमाडौं उपत्यकाक तीन जिलासभमे सँ ऐतिहासिक तथा पुरातात्विक रूपसँ सम्पन्न जिला छी। नेपालक मानचित्रमे ७५ जिलासभमे सँ ललितपुर जिला अपन गौरवमय प्रतिष्ठाक परिचित करवेने अछि। धार्मिक रूपसँग सेहो प्रसिद्ध कृष्ण मन्दिर, अशोक स्तम्भ, महाबौद्ध, पाटन दरबार क्षेत्र लगायत विभिन्न मठ, मन्दिर, पाटि-पौवा आ स्तम्भसभ सेहो ई जिलामे होमएसँ विश्वमे ई ललितपुर जिला प्रख्यात रहल अछि। ई जिलाक भौगोलिक बनावट, हावापानी, वन-जङ्गलको विविधता, नदी-नाला आ ताल, विभिन्न जनजातिसभक रहन-सहन, भेष-भुषा आदिक विविधता रहल ई जिलाक अपन एकटा ऐतिहासिक महत्त्व सेहो देखल जाऽ सकैत छी।
जिलाक नामाकरणसंपादित करें
ई जिलाक ऐतिहासिक पृष्ठभूमिसँ देखैत लिच्छवीकालमे एकरा यूपग्रामद्रङ्ग कहल जाइत छल। लिच्छवीकालक जनता ओ बखत प्रायः एके ठाममे गजमजाके नै बैठ छिरियाक आनन्दसँ बस्ती बसाक रहैक इच्छासँ विभिन्न भेगमे सँग-सँग अनेक विकसित ग्रामसभ बनाक ओकरा जोडिक मूल सडक बीच-बीचमे मान बिहार आदि अनेक प्रसिद्ध विहारसभ बनौने छल। पहिने ई ग्रामसभ आ बिहारसभ संगे मिल गेलक बाद एक शहरक रूप लेलक। पहिनेक ग्रामसभ बादमे टोलक रूपमे परिणत भेल। बड्का-बड्का कमलपोखरीसभ धारा पाटीपौवा उद्योग व्यवसाय आदिसँ रमणीय शहरक रूपमे परिणत भेलाक बाद एकरा ललितपुरक नामाकरण कएल गेल कहिक उल्लेख पावैत अछि।
जनसंख्यासंपादित करें
२०५८ सालक जनगणना अनुसार ई जिलाक जनसंख्या ३,३७,७८५ मे सँ १,६५,३३० (४८.९५%) महिला आ १,७२,४५५ (५१.०५%) पुरुष रहल अछि। विगत १० वर्षक अन्तरालमे जनसंख्या ८०,६९९ गोटे वृद्धि भेल अछि। ई जिलाक वार्षिक जनसंख्या वृद्धिदर २.७३% रहल अछि तँ लैङ्गिक अनुपात १०४.३१ रहल अछि। ई जिलाक जनघनत्व ८५९.८५ वर्ग कि.मी. रहल अछि। एतयके घरधुरी संख्या ६८,९२२ रहल अछि तँ औसत परिवार संख्या ४.९० रहल अछि। एतयके जनसंख्या नेपालक जनसंख्याक १.४६% रहल अछि। साथे एतयके शहरी जनसंख्या १,६२,९९१ अछि तँ ४१टा गा.वि.स. सभक जनसंख्या १,७३,६३६ रहल अछि।
इतिहाससंपादित करें
काठमाडौं उपत्यकाक प्रसिद्ध तीन शहरसभमे सँ ललितपुर सभसँ पुरान शहर अछि। ई शहरक प्राचीन कालसँ हालधरि समय अनुसार विभिन्न नामसँ जानल जाइत अछि। जाहिना यल, युपग्राम, ललितपत्तन, ललितपुरी, मानिङ्गल, पाटन आदी। साहित्यिक श्रोत आ जनश्रुतिअनुसार ललितपुर शहर किरांतकालमे ई स्थापना भऽ गेल छल। उक्त जनश्रुति अनुसार ललितपुरक दोसर नाम "यल" पहिल किराती राजा यलम्वरक नामसँ रहल अछि। जनश्रुति तथा एतयक रीतिरिवाज सेहो ललितपुर शहर आ किराँतसभक प्राचीन सम्वन्ध देखेक सहयोग कएल गेल अछि। क्वालखु स्थित पट्को डोँ (किरात दरवार -), ८०० किराती मरल ठाउँ कहिक चिनहल च्यासल, हालतक सेहो किरातिसभ क वर्षक एकवैर आईव पूजा क लेल त्यागल स्थित सिद्धिलक्ष्मी मन्दिरक परिसरमे रहल देवतासभ, तिखिदेवल स्थित शिवजीक मन्दिर आदिक किराँत आ ललितपुरक प्राचीन सम्वन्ध कहिक कहल सेहो जाईत अछि।
ई शहरक प्राचीनताक बारेमे प्रमाणित रूपमे प्रकाश पार्ने पुरातात्विक श्रोतसभक अभाव अछि। तँ कुछ वंशावलीसभक भारतक मौर्य सम्राट अशोकर् इ.पू. २५० दिसा काठमाडौं उपत्यकाक भ्रमण केन छल आ ओ ललितपुरक चारकुना चार आ विचमे एक समेत करि पाँच स्तूपक स्थापना कएल गेल बात उल्लेख केनए अछि। हालधरि सेहो ललितपुर चारदिशामे चारिटा प्राचीन स्तुपसभ रहल अछि। जे अशोक स्तुपक नामसँ प्रख्यात अछि।
भूगोलसंपादित करें
भौगोलिक स्थिति
नेपालक मानचित्रमे ललितपुर जिलाक फैलावट २७ डिग्रि २२ मिनेट सँ २८ डिग्रि ५० मिनेट उत्तरी अक्षांश आ ८५ डिग्रि १४ मिनेट सँ ८५ डिग्रि २६ मिनेट पूर्वी देशान्तरधरि रहल अछि। ई जिला समुद्री सतह सँ ४५७ मिटर उचाई सँ २८३१ मिटरधरि रहल अछि। ई जिला नेपालक करिब ०.२६६% भू-भाग ओगटने अछि। ई जिलाक भु-धरातल मे सँ करिब एक तिहाई भाग उपत्यका भित्र आ दुई तिहाई पहाड तथा दुर्गम क्षेत्रमे पडैत अछि। ई जिलाक दुर्गम स्थानसभमे पैग दुर्लुङ, कालेश्वर, प्युटार, माल्टा, आश्राङ, गिम्दी, चन्दनपुर आदी पडैत अछि।
भौगोलिक सिमाना
ललितपुर जिलाक पूर्वमे काभ्रेपलाञ्चोक, पश्चिममे काठमाडौं, उत्तरमे भक्तपुर आ दक्षिणमे मकवानपुर जिलासभसँ सिमाना जोडल अछि। ई जिलाक क्षेत्रफल ३८५ वर्ग कि. मी. रहल अछि।
प्रशासनिक विभाजनसंपादित करें
ललितपुर जिलाक प्रशासनिक व्यवस्था
- विकासक्षेत्र - मध्यमाञ्चल
- अञ्चल - बाग्मती
- जिला - ललितपुर
- सदरमुकाम - पाटन
- गा.वि.स. - ४१ (ललितपुर जिलाक गा.वि.स.सभ)
- इलाका क्षेत्र - १३
- संसदिय निर्वाचन क्षेत्र - ३
राजनीतिसंपादित करें
धर्मसंपादित करें
ललितपुरमे धरि सभ बौद्ध धर्म मान्नेवाला सभ अछि। यहिना सभ ई हिन्दू धर्म, इस्लाम आ क्रिस्चियन धर्मावलम्बीसभ सेहो ई जिलामे बसोबास केन अछि।


text:
रारा ताल
राराताल (अङ्ग्रेजी: Rara Lake) नेपालक कर्णाली अञ्चलक मुगु जिलामे अवस्थित नेपालक सबसँ पैग आ प्रसिद्ध ताल अछि । ई ताल समुद्र सतहसँ २,९७२ मिटर उचाईंमे अवस्थित छ । जिलाक सदरमुकाम गमगढीसँग परिश्चम तर्फ करीब ३ घण्टाक पैदल यात्रा करल पछा राराताल पुगैत अछि । १०.८ वर्ग किलोमिटर क्षेत्रफलमे फैलल रारा तालक अधिकतम लम्वाई ५ किलोमिटर आ अधिकतम चौडाई ३.२ किलोमिटर अह्ही माने गहिराई १६७ मिटर अछि । प्रकृतिक उपहारक रूपमे श्रृजित रारातालके रारा राष्ट्रिय निकुञ्जक मनोरम हरियाली एहिमे कस्तुरी, रतुवा जहिना जन्तुसभक साथ नेपालक राष्ट्रिय चरा डाँफे आ अन्य चरा चुरुङ्गीसभ समेत थप शोभा पुर्याने अछि । राष्ट्रिय निकुञ्ज १०६ वर्ग किलोमिटर क्षेत्रफलमे फैलल अछि ।


text:
कुबेर
कुबेर एक हिन्दू पौराणिक पात्र छि जे धनक स्वामी (धनेश) मानल जाएत अछि । कुबेर यक्षों कs राजा सेहो छि । वो उत्तर दिशा कs दिक्पाल छि आर लोकपाल (संसारक रक्षक) सेहो छि ।
रामायण मs कुबेर भगवान शंकर कs प्रसन्न करsके लेल कुबेर हिमालय पर्वत पर तप केनेए छल । तपक अंतराल मs शिव तथा पार्वती कs देखने छल । कुबेर जी अत्यंत सात्त्विक भाव सं पार्वती कs आगा बाया नेत्रसs देखलथि । पार्वती कs दिव्य तेज सं वो नेत्र भस्म भs पियर भs गएल छल । कुबेर जी जगह सs उठि कs दोसर स्थान पs चल गएल । एहन घोर तप या त शिव जी केने छल या फिर कुबेर कएलक , अन्य कोनो देवता ओकरा पूर्ण रूप सं संपन्न नइ करि पाओल छल । कुबेर सं प्रसन्न भsकs शिव जी कह्ल्खिन-'तूं हमरा अपन तपस्या सं जीत लेल्ही । तोहर एकटा नेत्र पार्वती कs तेज सं नष्ट भs गएलौ, अत: आब सं तूं एकाक्षीपिंगल कहेभी । [1]


text:
पटना, मिथिला मिरर : एकटा पैघ खबरि भेँट रहल अछि बिहार केँ औरंगाबाद सँ जतय बिहारक कृषि मंत्री प्रेम कुमार पर हमला कएल गेल अछि। घटना औरंगाबाद जिलाक बंदेया थाना क्षेत्रक चपरा गाम मे मंगलदिन सांझ केँ बताओल जा रहल अछि। खबरि केँ मुताबिक एकटा कथित राजनीतिक पार्टीक समर्थक लोकनि राज्यक कृषि-पशु व मत्स्य संसाधन मंत्री डॉ प्रेम कुमार आ स्थानीय विधायक मनोज शर्मा पर जानलेवा हमला करबाक प्रयास कएलनि। भेट रहल जानकारी केँ अनुसार मंत्री आ विधायक केँ सुरक्षा मे तैनात सुरक्षाकर्मी लोकनि एही साजिस केँ नाकाम क’ देलनि। घटना करीब पाँच बजे साँझ केँ बताओल जा रहल अछि।
दरअसल मंत्री प्रेम कुमार आ स्थानीय विधायक क्षेत्र मे सथानीय ग्रामीण आओर कार्यकर्ता लोकनिक आग्रह पर चपरा गाम मे जनसंपर्क लेल गेल छलाह। चुनावी समय अछि तै ओ एकटा सभा केँ संबोधित क’ रहल छलाह। तखने करीब 20-25 केँ संख्या मे राष्ट्रीय जनता दल केँ कथित कार्यकर्ता आ समर्थक लोकनि अचानक जानलेवा हमला करबाक का प्रयास कएलनि। मुदा सुरक्षाकर्मी आ पुलिस केँ तत्परताक कारण ओ बाल-बाल बचि गेलाह।
मंत्री आरोप लगबैत कहलाह जे हमलावर राजद केँ पक्ष मे नारा लगा रहल छल। मंत्री कहलनि सरकार केँ द्वारा कएल गेल विकास कार्य सँ विपक्ष हताश अछि। आबि रहल चुनाव केँ दौरान हारि देख निराशा मे एहन तरहक कदम उठा रहल अछि। मंत्री कहलनि जे कथित राजद कार्यकर्ता आ समर्थक लोकनि ग्रामीण क्षेत्र मे एही तरहक काज क’ राज्यक विधि व्यवस्थाक स्थिति केँ बिगाड़बाक प्रयास क’ रहल छथि। मुदा राज्य सरकार आ पुलिस एहन कोनो तरहक घटना केँ सफल नहि होमय देत। आम जनता एनडीए केँ अपन समर्थन द’ रहल अछि जाहि कारण ई सभ बौखला गेल छथि। लोकतंत्र मे सभके अपन बात रखबाक अधिकार छैक मुदा हिंसा केँ तरीका किन्न्हूँ उचित नहि कहल जा सकैछ।
डॉ कुमार साफ कहलनि अछि जे एही तरहक घटना सँ कियो डरय वला नै अछि। मतदाता अपन वोट केँ माध्यम सँ हिनका सभके माकुल जबाब देत। एम्हर पुलिस अधीक्षक सुधीर कुमार पोरिका कहलनि जे सूचना भेटल अछि जे मंत्री केँ कार्यक्रम मे किछु लोक उपद्रवी घटना कएलनि अछि। थानाध्यक्ष सँ पूरा घटना के बारे मे जानकारी लेल गेल अछि। जँ कोनो तरहक शिकायत दर्ज कराओल जायत त’ निश्चित रुपेँ कार्रवाई कएल जायत। ओना पूरा मामला केँ जाँच कएल जा रहल अछि। तकरा बादे स्थिति स्पष्ट भ’ सकत।


text:
Saturday, May 25, 2013
दया
विहनि कथा-31
दया
एक बेर एकटा कविसँ किछु कविताक माँग भेलै ।कवि जी लिखबाक लेल बैसि गेलाह, मुद किछु फुराइते नै छलन्हि ।ओ दया, नि:स्वार्थ भरल भावपर लिखऽ चाहैत छलथि मुदा एहन भाव निपत्ता भऽ गेलै ।भरि दिन परेशान रहलाक बादो स्थिती जसकें तस ।थाकि-हारि झलफल बेर टहलऽ निकलि गेलनि ।बाटमे एकटा भीखमंगाकें होटल बला गरिया रहल छल, मुदा भीखमंगा टससँ मस नै भेल ।बेर-बेर पेट देखा रहल छल ।हारि कऽ होटल बला किछु बासी कचौड़ी दऽ देलकै ।भीखमंगा खुशी-खुशी चलि देलक ।चारिये डेग गेलापर एकटा दोसर भीखमंगाकें भूखे कुहरैत देखलक ।ओ अपन भीख बला कचौड़ी ओकरा दऽ अपन बाट धऽ लेलक ।ई देख कवि जीकें सबटा शब्द भावक संग फुराए लागलनि ।ओ खुश छलथि जे एखनो देशमे दया बचल अछि ।
अमित मिश्र
दया
एक बेर एकटा कविसँ किछु कविताक माँग भेलै ।कवि जी लिखबाक लेल बैसि गेलाह, मुद किछु फुराइते नै छलन्हि ।ओ दया, नि:स्वार्थ भरल भावपर लिखऽ चाहैत छलथि मुदा एहन भाव निपत्ता भऽ गेलै ।भरि दिन परेशान रहलाक बादो स्थिती जसकें तस ।थाकि-हारि झलफल बेर टहलऽ निकलि गेलनि ।बाटमे एकटा भीखमंगाकें होटल बला गरिया रहल छल, मुदा भीखमंगा टससँ मस नै भेल ।बेर-बेर पेट देखा रहल छल ।हारि कऽ होटल बला किछु बासी कचौड़ी दऽ देलकै ।भीखमंगा खुशी-खुशी चलि देलक ।चारिये डेग गेलापर एकटा दोसर भीखमंगाकें भूखे कुहरैत देखलक ।ओ अपन भीख बला कचौड़ी ओकरा दऽ अपन बाट धऽ लेलक ।ई देख कवि जीकें सबटा शब्द भावक संग फुराए लागलनि ।ओ खुश छलथि जे एखनो देशमे दया बचल अछि ।
अमित मिश्र
Subscribe to: Post Comments (Atom)


text:
International Journal of Advanced Academic Studies
2020, Vol. 2, Issue 2, Part B
मैथिली साहित्यपर राजकमलक प्रभावAuthor(s):
डाॅ॰ रौशन कुमार यादवAbstract:
संसार परिवर्तनशील होइत अछि। एकरा ईहो कहि सकै छी जे परिवर्तने संसारक नियम थीक। संसारक एहि परिवर्तनक निमयक असरि साहित्योपर पडैत अछि, आ साहित्यमे सेहो परिवर्तन होइत रहल अछि। भाषासेहो एकर अपवाद नहि। संस्कृतकेँ देव भाषा कहल जाइत अछि, अर्थात् संस्कृत देवताक भाषा थिक। संस्कृतक ँ भारतीय भाषाक जननी सेहो कहल गेल अछि। अपना समयमे अर्थात् आदिकालसँ मध्यकालमे संस्कृत एकटा अकबाली भाषाक रूपमे देखाइ पडैछ। संस्कृतक पंडितलोकनि संस्कृत छोड़ि आन सभ भाषाकँ हेय दृष्टिसँ देखैत छलाह, ओ लोकनि मैथिलीमे लिखब वा पढ़ब हीनक बुझैत छल। विश्वक इतिहासमे एहन देखल गेल अछि जे कोनो देश अथवा भाषा इतिहासमे कोनो ने कोनो रूपमे क्रान्तिकारी पुरुष जन्म लैत रहल छथि।Pages: 110-111 | Views: 824 | Downloads: 498Download Full Article: Click Here
How to cite this article:
डाॅ॰ रौशन कुमार यादव. मैथिली साहित्यपर राजकमलक प्रभाव. Int J Adv Acad Stud 2020;2(2):110-111.


text:
भादो
भादो (नेपाली: भदौ , भाद्र, बङ्गाली: ভাদ্র, संस्कृत: भाद्र) हिन्दू क्यालेन्डरक १२ महिनासभमे सँ एक महिना छी । प्राचिन ज्योतिष शास्त्रक चन्द्रमास प्रणाली अनुसार भादो महिना सावोन पूर्णिमा क भोर सँ आराम्भ होइत अछि तँ सौर्यमासक अनुसार सिंह सङ्क्रान्तिक दिन सँ भादो महिनाक सुरुवात मानल गेल अछि । मुदा शाक्य पञ्चाङ्गमे भादो महिना सिंह सङ्क्रान्तिक ५ दिन पाछा सुरु होइत अछि । भादो महिना बर्षाऋतुक दोसर महिना छी । अङ्ग्रजी महिनाक आधा अगस्तक महिना आ आधा सितम्बरक महिना भादो महिनामे पडैत अछि ।[१]
पावनिसभ[सम्पादन करी]
भादो महिनामे विवध पावनिसभ मनाएल जाइत अछि। जे निम्नलिखित अछि:
सन्दर्भ सूचीसभ[सम्पादन करी]
- ↑ Henderson, Helene. (Ed.) (2005) Holidays, festivals, and celebrations of the world dictionary Third edition. Electronic edition. Detroit: Omnigraphics, p. xxix. ISBN 0-7808-0982-3


text:
मिथिलाक विकासक एक मात्र लक्ष्य लए हम आबि रहल छी शीघ्र अतिशीघ्र
बड्ड नीक प्रस्तुति। मोन प्रसन्न भए गेल।
समाद मैथिलीक ऑनलाइन समाचारपत्रक रूप मे जे सेवा कए रहल अछि से
लोकक मोनमे अंकित भए गेल अछि।
मुकुन्द मयंक बर्ष 2012 या 2013 छल हेते, लहरियासराय (दरभंगा) स्थिति एकटा कोनो निजी विद्यालय पर मैथिली काव्य गोष्टि आयोजित...Read more
पटना : कोरोना मामलाक सुनवाई क दौरान राज्य सरकार दिस स देल गेल हलफनामा मे हाईकोर्ट कए कहल गेल अछि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
बड़का भैयाक दलान ; दलान नहिं गामक चौक बुझू़देश-दुनियाँ, खेत-पथार, नीति-राजनीति सभ पर गर्मागरम बहस एतऽ सुनबा लेल भेटत । चुनावक समय मे कोनो आन टॉपिक पर बहस हुअय ; से कने अनसोहाँत होयत । सभ जुटल लोक चुनावक एक-एक मुद्दा पर तेना बिक्षा-बिक्षा कऽ खोईंछा छोरा रहल छलाह जे कोनो सेफोलोजिस्ट टी०वी० पर की करताह । बौवूबाबूक कहब रहनि जे एहि बेर सत्ता परिवर्तन हेबे टा करत़़सभ सत्तारूढ सरकार सँ नाखुश आछ । तकर औल ओ सभ एहि बेर चुकेबे करतनि । एहि पर नन्हवू बमकैत बाजल -- 'कक्कंा आहाँ कतऽ छी !लोकक आँखि नहि बट्टम छियै जे चहुँकात होईत विकास के नहि देखतै ।अपने गाम मे देखियौ ने जे कतेक के सरकार पक्कंा मकान बना देलकै़क़ंतेक कऽल गड़ा गेलै़ग़ामक लेल रोडो तऽ सैंक्शन भईये गेल आछ । बौवूबाबू प्रतिवाद केलनि--'कोन घर आ कऽलक बात करैत छह? जा कऽ ओकरा सभ सँ पुछहक गऽ ने जे कतेक जोड़ी पनही खीया कऽ आ कतेक घूस दऽ कऽ घर आ कऽल भेलैयै ?' पेर बजलाह--' हौ ई सरकार पाँच साल तक जनता के मुर्ख बना कऽ अपन धोधि बढ़बैत रहल । भल होअय लोक तऽ ई चोरबा सभ के जमानत जब्त करा दिअय एहि बेर । ' ई वाद-प्रतिवाद चलिये रहल छल किं मखना बिचहिं मे बाजल --'यौ मालिक ! आहाँ आउर कथि लै बेकारे मे बतकटाझु करैत जाईत छी । हमर मुर्खाहा बुद्धि तऽ एतबे बुझैत आछ जे केयो जीतऽ; केयो हारऽहम सभ तऽ परजा छी, परजे रहब । ' दलान पर कनी काल लै चुप्पी पसरि गेल छलै।
Friday, April 6, 2012
कुमार मनोज कश्यप- विहनि कथा- परजा
बड़का भैयाक दलान ; दलान नहिं गामक चौक बुझू़देश-दुनियाँ, खेत-पथार, नीति-राजनीति सभ पर गर्मागरम बहस एतऽ सुनबा लेल भेटत । चुनावक समय मे कोनो आन टॉपिक पर बहस हुअय ; से कने अनसोहाँत होयत । सभ जुटल लोक चुनावक एक-एक मुद्दा पर तेना बिक्षा-बिक्षा कऽ खोईंछा छोरा रहल छलाह जे कोनो सेफोलोजिस्ट टी०वी० पर की करताह । बौवूबाबूक कहब रहनि जे एहि बेर सत्ता परिवर्तन हेबे टा करत़़सभ सत्तारूढ सरकार सँ नाखुश आछ । तकर औल ओ सभ एहि बेर चुकेबे करतनि । एहि पर नन्हवू बमकैत बाजल -- 'कक्कंा आहाँ कतऽ छी !लोकक आँखि नहि बट्टम छियै जे चहुँकात होईत विकास के नहि देखतै ।अपने गाम मे देखियौ ने जे कतेक के सरकार पक्कंा मकान बना देलकै़क़ंतेक कऽल गड़ा गेलै़ग़ामक लेल रोडो तऽ सैंक्शन भईये गेल आछ । बौवूबाबू प्रतिवाद केलनि--'कोन घर आ कऽलक बात करैत छह? जा कऽ ओकरा सभ सँ पुछहक गऽ ने जे कतेक जोड़ी पनही खीया कऽ आ कतेक घूस दऽ कऽ घर आ कऽल भेलैयै ?' पेर बजलाह--' हौ ई सरकार पाँच साल तक जनता के मुर्ख बना कऽ अपन धोधि बढ़बैत रहल । भल होअय लोक तऽ ई चोरबा सभ के जमानत जब्त करा दिअय एहि बेर । ' ई वाद-प्रतिवाद चलिये रहल छल किं मखना बिचहिं मे बाजल --'यौ मालिक ! आहाँ आउर कथि लै बेकारे मे बतकटाझु करैत जाईत छी । हमर मुर्खाहा बुद्धि तऽ एतबे बुझैत आछ जे केयो जीतऽ; केयो हारऽहम सभ तऽ परजा छी, परजे रहब । ' दलान पर कनी काल लै चुप्पी पसरि गेल छलै।
Posted by Unknown at 9:19 AM
Labels: कुमार मनोज कश्यप
Subscribe to: Post Comments (Atom)


text:
नवका- पुरनका लेख सर्च करु...
बाढ़ि-सूखा : आखिर कहिआ तक ?
बिहार मे हर साल बाढि सं भारी तबाही होएत अछि. माल-जाल के भारी नुकसान होएत अछि. अगर कोनो साल बाढ़ि नहि आएल त सूखा त अछिए. किसान...आम लोक के कोनो तरह राहत नहि. एक सं बचलौं त दोसर सं जकड़लौं. आखिर आजादी के एतेक साल बाद बिहार मे बाढ़ि... सूखा के स्थायी उपाय किएक नहि ढूंढल गेल ?... सिंचाई के स्थायी उपाय अखन धरि किएक नहि कएल गेल अछि? कि बाढ़ि... सूखा के अएला पर राहत-बचाब के नाम पर लूट-खसोट के लेल ऐना भs रहल अछि कि ? राहत बचाव के नाम पर राजनीति किएक कएल जाएत अछि? जखन धरि बाढ़ि नहि आएल रहत कहताह सभ ठीक अछि... अएला के बाद दस तरहक बहाना बना देताह. आखिर ई सभ कहिआ तक चलत. लोक कहिआ तक मरैत रहत ? लोक कहिआ धरि बुनियादी सुविधा तक के लेल कहरैत रहत ? बाढ़ि आएत अखन... आओर राहत मिलत अगिला साल. एहन राहत के कि फायदा ? एहि सभ के लेल के जिम्मेदार अछि ? सरकार... प्रशासन... स्थानीय नेता या आम लोक ? जे जेहिना छी तेहिना पड़ल रहय छथि. कोनो शिकायत नहि करय छथि. जे सरकारी लापरवाही... भ्रष्टाचार... रिश्वत... प्रशासन के सुस्ती पर अपनो खुद सुस्त पड़ल रहय छथि. कोनो आवाज नहि उठाबय छथिन्ह. अपन विचार जरूर राखब. कमेंट लिखु या फेर मेल करु hellomithilaa@gmail.com
पर.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मैथिली साहित्यक समक्ष प्रकाशन ओ वितरणक दुरावस्था सँ चिंतित युवा कवि, पेशा सँ पत्रकार आ स्वभावेँ उद्यमी (Entreprenuer) रूपेश त्योंथ व्यवस्था केँ सुधारय लेल खेत चढ़ि एलाह अछि. पोथी प्रकाशन ओ वितरणक समस्या सभक भाँज लगेबाक हेतु मिथिमीडिया प्रकाशन सँ पहिल पोथी 'एक मिसिया' (कविता संग्रह) लए मैथिली पाठकक बजार मे अपन उपस्थिति देलनि अछि.
कुल बत्तीस पृष्ठक ई पोथी आकार मे भलेँ गतगर नहि अछि, मुदा एकर कवि मैथिली कविता क्षेत्र मे बेस गतिगर छथि तकर आश्वासन पाठक लोकनि केँ अवस्स हेतनि. पहिल कविता मे 'सरस्वती-वंदना' सँ जखन ज्ञान-दृष्टि भेटैत छनि तऽ जनारण्यक गर्दमसान ओ यंत्रवत जीवन सँ उत्सर्जित धुआँ मे सभ सँ पहिने 'विद्यापतिक आँखि मे नोर' देखाइत छनि. कवि कविपति सँ सहजहिँ जिज्ञास कऽ बैसैत छथि-
'....की मामिला छैक? / अहाँक नेत्र सजल किएक ?
की अपनेक यशोगानमे कोनो कोताही ?
ढ़ेर उपलब्धि सभ अछि, आब कते चाही ?'
आ फेर कवि केँ महाकवि सँ अपन प्रश्नक जे उत्तर भेटैत छनि ताहि पर आइ हरेक मैथिल केँ कान-बात देब आवश्यक अछि -
'आम मैथिल जाबे बूझत नहि मैथिलीक मोल / ताबे की हेतऽ पीटने ढ़ोल?
ई भेलऽ जे जड़ि ठूँठ आ फुनगी हरियर / मुरही कम आ घुघनी झलगर
खाली हमरे गुण गेने किछु हेतऽ थोड़?'
विद्यापति स्मृति-पर्वक नाम पर सगरो मचल रमझौआ मे गजबहीर भेल मैथिल केँ महतबार रूपेश त्योंथ अपन चोखगर कलमक नोक सँ आँकुस दऽ कऽ सोझ बाट पर आनय चाहैत छथि.
रूपेशजीक काव्य-दृष्टि फेर 'खेतक बड़का आरि पर' सँ मिथिलाक ग्रामीण सौन्दर्यक दर्शन करैत अछि. एहि क्रम मे समाजक रग-रग मे व्याप्त अव्यवस्था, आतंक, अपसंस्कृति आदि देखि अजगुत लगैत छनि. लोकक बदलल चालि-ढालि एवं ओकर दुर्दशा देखि दुखद आश्चर्य होइत छनि. धरती पर पसरल दानवी तांडव सँ त्राण हेतु हिनकर कलम शक्तिक कामनाक संग ईश-अराधना मे जुटि जाइछ.
लोक जागरण हेतु श्रद्धा-दीप जरबैत काल संभवतः 'यदा-यदा हि धर्मस्य....' मोन पड़ैत छनि-
'दैत्यक तांडवसँ उबार, करी हम वा अपने चलि आउ
जरा रहल छी श्रद्धा-दीप, आब जुनि बाट तकाउ'
एहि 'जरा रहल छी श्रद्धा-दीप' शीर्षक कविता मे कवि अपन गप्प कुंडलियाक शैली मे कहबाक प्रयास कएलनि अछि मुदा, व्याकरणक अनुपालनक अभाव मे प्रवाह-भंग सहजहिँ प्रतीत होइत अछि.
संग्रहक अगिला किछु कविता सभ यथा- 'जागू आब', 'बूथ कैप्चरिंग', 'तहिया से नहि बूझल छल', 'हम छी आजुक नेता', 'नहि बदलत बात छकरला सँ', 'कुर्सी पर अछि कुकुर बैसल', 'जंगल दिस', 'चुनाव-चक्र', 'साइठम बरखी आजादी केर' आदि केर माध्यमे कवि स्वतंत्रताक बाद भारतीय समाज मे आयल सामाजिक एवं राजनीतिक परिवर्तन, ओ तकरा पृष्ठभूमि मे भय, भूख ओ भ्रष्टाचारक बढ़ोत्तरीक संगहि कालक्रमे बढ़ैत अनेकानेक सामाजिक विसंगति दिस लोकक ध्यान आकर्षित करबाक सफल प्रयास कएने छथि. लोकतांत्रिक व्यवस्थाक कतेको स्याह पक्ष पर अपन कवि-दृष्टिक इजोत देलनि अछि.
'जंगल दिस', आ 'कॉलेज देखलक बौआ' कविताक माध्यमे कवि आधुनिकताक नाम पर अपसंस्कृतिक जे पसार भऽ रहल अछि ताहि दिस समाज केँ ध्यान देबाक हेतु प्रेरित करैत छथि. 'ब्रह्माक चिन्ता' ओ 'मनुक्ख तोरा पर थू' शीर्षक कविताक माध्यमे कवि मनुक्खक नैतिक ओ चारित्रिक पतन पर क्रमशः चिंता ओ क्रोध प्रकट कएलनि अछि.
ओना पतितक गणना मानवक संग किन्नहुँ नहि कएल जेबाक चाही. 'मनभरनि डूबि मरलैए' आ 'आयल फेरो समय लगनक' दहेज-प्रथा'क विद्रूपता केँ समाजक सोझाँ एक बेर फेर उजागर करैत अछि. 'खायब की?' शीर्षक कविता मे अभाव ओ महगी सँ त्रस्त जिनगीक व्यथा केँ मार्मिक ढ़ंग सँ परसल गेल अछि.
रौदी-दाही सँ त्रस्त मिथिलाक आमजन आइ रोजी-रोजगारक खोज मे अपन माटि-पानि केँ त्यागि देशक दोसर-प्रदेश जेबाक हेतु विवश छथि. मुदा, मैथिलक ई विवशता प्रदेश मे उपहासक कारण बनि जाइछ. अपनहि देश मे कट्टर-क्षेत्रवादीक घृणा सहए परैत छैक. 'क्षमा प्रार्थी छी' शीर्षक कविता मे कवि एहि क्षेत्रवादी सभक राष्ट्रहित मे विनम्र विरोध करैत छथि संगहि 'खेली सप्पत जा भुइयाँ थान' शीर्षक कविता मे शपथ लैत छथि जे अपन अग्रिम पिढ़ी केँ किन्नहु आन देश नहि जाय देताह-
'भूखे रही वा मरि जाइ, देबै ने जाइ ओकरा देश आन'
विकासक कंटक-अवरुद्ध बाट केँ साफ करबा निमित्त 'क्रांतिक पुकार' करैत छथि. जिनगीक बीसम वसन्तपर आबि देश-समाजक प्रति कर्तव्यनिर्वाहक संकल्प लैत छथि. फेर खून-पसेनाक कमाइ सँ जे 'एक मिसिया' संतोष भेटैत छनि तकर आह्लाद ठोरक मुसकी बनि सहजहिँ छिटकि उठैत अछि आ कवि 'होली मे' प्रेम रंग मे रंगि जाइत छथि.
कवि रूपेश त्योंथ 'नवकृष्ण ऐहिक' नाम सँ व्यंग्य ओ आलेख लिखैत छथि. तेँ हिनकर कविता सभ सेहो व्यंगक बोर सँ सराबोर रहैत छनि. खनहि गुदगुदबैत अछि तऽ खनहि चुटदऽ बिन्ह लैत छथि. मिथिमीडिया पब्लिकेशन्स द्वारा प्रकाशित एहि पहिल पोथीक दाम मात्र बीस टाका राखल गेल अछि. मैथिलीक पाठक संख्या मे बढ़ोत्तरी ओ मैथिली'क लोकप्रियता केँ आर उच्चता देबाक हेतु कवि ओ प्रकाशकक ई 'एक मिसिया' प्रयास अत्यंत सराहनीय अछि'.
अंत मे एतबे एतबे कहब जे- एक मिसिया पाठक चाही.
पोथी : एक मिसिया (कविता संग्रह)
लेखक : रूपेश त्योंथ
प्रकाशक : मिथिमीडिया पब्लिकेशन्स
प्रकाशन वर्ष : 2013
मोल : 20 टाका
समीक्षाः चन्दन कुमार झा
साभार: मिथिला दर्शन
साभार: मिथिला दर्शन


text:
Nalanda Open Uni. Study Centre Darbhanga me
नालंदा मुक्त विश्वविद्यालय....Nalanda Open University केर अध्ययन केन्द्र दरभंगा मे सेहो खुलि गेल अछि. अध्ययन केन्द्र एमएआर संस्कृत कॉलेज मे खुलल अछि. एहि अध्ययन केन्द्र... स्टडी सेंटर मे बीएड के छोड़ि सभ विषयक पाठ्यक्रमक लेल एडमिशन शुरू भ गेल अछि. एहि ठाम अहां 91 पाठ्यक्रम के लेल एडमिशन करा सकय छी. ओपेन यूनिवर्सिटी मे नालंदा ओपेन यूनिवर्सिटी के फीस सभस कम अछि. एकर संग एहि यूनिवर्सिटी के एकटा बड़का गप्प ईहो अछि जे एहिठाम महिला सभ के फीस मे 25 प्रतिशत के छूट सेहो मिलैत अछि. चूंकि ई स्टडी सेंटर संस्कृत कॉलेज मे खुलय अछि ताहि लेल संस्कृत केर विद्यार्थी सभ सेहो व्यावसायिक पाठ्यक्रम मे नाम लिखा फायदा उठयताह. एहि विश्वविद्यालय के स्टडी सेंटर मुजफ्फरपुर... मोतिहारी... सीवान... बेतिया आओर समस्तीपुर मे पहिने सं अछि. दरभंगा मे इंदिरा गांधी नेशनल ओपेन यूनिवर्सिटी... IGNOU के स्टडी सेंटर सेहो अछि.


text:
कोशी टप्पु वन्यजन्तु आरक्ष
कोशी टप्पु वन्यजन्तु आरक्ष (English: Koshi Tappu Wildlife Reserve) कोशी नदीक तटमे रहल संरक्षित क्षेत्र छी । कोशी टप्पुक स्थापना वि.स. २०३२ (सन् १९७६) सालमे भेल अछि । कोशी टप्पु वन्यजन्तु आरक्ष १७५ वर्ग किलोमिटर क्षेत्रफलमे पसरल अछि । ई आरक्ष सुनसरी, सप्तरी आ उदयपुर करि तीनटा जिलामे पसरल अछि । सन् १९८७ मे रामसार सूचीमे सूचीकृत भेल नेपालक पहिल बडका रामसार क्षेत्रक रूपमे परिचित ई आरक्षमे विभिन्न ४८९ प्रजातीक चिरइसभ, २१९ दुर्लभ अर्ना आ ११/१२ टा दुर्लभ डल्फिन एतय संरक्षित करि राखल गेल अछि ।[२]
नेपाल सरकारक जनसहभागितामे संरक्षण कार्य अगाडि बढाबक लक्ष्यसँ मध्यवर्ती क्षेत्रक घोषणा करि, ई मध्यवर्ती क्षेत्र व्यवस्थापन समितिक गठन २०६१ भादो ३१ मे कएल गेल अछि ।[३] मध्यवर्ती क्षेत्रक क्षेत्रफल १७३ वर्ग किलोमिटर रहल ३ जिलाक (सुनसरी, सप्तरी, उदयपुर) १६ टा गाउँ विकास समितिसभ समेटने अछि । मध्यवर्ती क्षेत्र व्यवस्थापन समितिमे ९ टा समिति सदस्य, १ टा समिति अध्यक्ष तथा १ सदस्य सचिव संरक्षण अधिकृत सहित १३ सदस्यीय व्यवस्थापन समिति रहल अछि । मध्यवर्ती क्षेत्र व्यवस्थापन समिति विशेष करि आरक्ष अगलबगल रहल प्राकृतिक श्रोतक संरक्षण आ सदुपयोग, स्थानीय सामुदायिक विकास सहित आरक्ष संरक्षणमे सहयोग आ सल्लाहकारक भूमिका निर्वाह करैत अछि ।[४]
एतय प्रत्येक वर्ष विश्व सिमसार दिवस तथा राष्ट्रिय चिरई महोत्सव मनाएल जाइत अछि । कोशी टप्पु वन्य जन्तु आरक्षण दक्षिण पूर्वी तराईक सुनसरी जिलामे सप्तकोशीक तटमे अवस्थित अछि । ई आरक्ष वि.सं. २०३२ साल (सन् १९७६) मे लोपोन्मुख अवस्थामे रहल अर्ना (जङ्गली भैँस)सभक संरक्षित बासस्थानक रूपमे स्थापना भेल छल । कुल क्षेत्रफल १७५ वर्ग किलोमिटर भेल ई आरक्षण नेपालक सबसँ छोट आरक्षण छी । एकर दक्षिणी सीमामे सप्तकोशी नदीक बाँध रहल अछि । बढिया आ पैग सिमसार क्षेत्र भेल कारण ई आरक्षमे साइवेरियासँ चिरईसभ आवत जावत करैत अछि, एतबी मात्र नै भऽ ई आरक्ष दुर्लभ गिद्धक लेल सेहो प्रसिद्ध मानल जाइत अछि ।
हावापानी
ई कोशी टप्पु वन्यजन्तु आरक्षमे तीन अलग मौसम अनुभव कएल जा सकैत अछि । गर्मीक मौसम (फागुनसँ जेठधरि)मे तीव्रता न्यूनतम वर्षा संगे तीव्र गर्मी होइत अछि । ई समय एतय तापक्रम ४० डिग्री सेन्टीग्रेट पहुँच जाइत अछि । मनसुन जेठक अन्त्य तथा आषाढक शुरूमे शुरू होइत अछि आ भादोधरि लगातार भारी वर्षा होइत अछि । सबसँ भारी वर्षा साउन दिस होइत अछि मुदा ओई समय मौसममे उच्च आर्द्रता आ तापक्रमक अनुभव सेहो होइत अछि । शिषिर ऋतुमे साफ आकाश आ सयमी तापक्रम भेलाक बाद एतय एकदम ठण्डा मौसम रहैत अछि ।[५]
वनस्पति तथा वन्यजन्तुसभ
कोशी टप्पु वन्य जन्तु आरक्षण मुख्यत: घाँसक मैदानसँ भरल अछि । एतय खयर, साल तथा सिसौ लगायत वनस्पतिसभ पाबल जाइत अछि । मुख्यत: लोपोन्मुख अवस्थामे रहल अर्ना (जङ्गली भैँस)सभ पाबल जाइवला ई आरक्षमे अन्य २० प्रकारक छोट पैग जानावरसभ जेना: हरिण, रतुवा, नीलगाई, बाँदर, अजिङ्गर आदि जानवरसभ रहैत अछि ।[६]
विश्वमे दुर्लभ मानल गेल चिरई चुनमुनसभ सहित ४४१ प्रजातिक चिरई चुनमुनसभ पाबल जाइवला ई आरक्षणमे हाँस प्रजातिक २० टा, जलचिरई प्रजातिक ११४ टा लगायतक पंक्षीसभ पाबल जाइत अछि । जहिमे सँ लोसार, पैग धनेश, स्वाम्प प्याराडाइज, फिसिङ इगल, टफटेड सोभलरडक ब्रेस्टेट, ब्रान्डेट रेल किङ फिसर आदि संसारमे दुर्लभ चिरईसभ अन्तर्गत आबैत अछि ।
अर्नाक राजधानी आ चिरईसभक स्वर्ग
बिराटनगरसँ करिब ५० किमी उत्तर-पश्चिम आ धरानसँ करिब ४० किमी पश्चिम दक्षिणमे अवस्थित कोशीक कोशीटप्पु सिमसार भूमि आ दलदल क्षेत्रक लेल विश्वमे प्रसिद्ध अछि । सिसौ, खयर आ सिमलक गाछ आ अनेकन छोट गाछवृक्षसँ भरल ई टप्पु सिमसार भूमि आ दलदल क्षेत्र वाहेक चिरईसभक वासस्थानक लेल प्रसिद्ध अछि । एतय ४२० प्रजातिका स्थायी चिरई अछि, हरेक वर्ष साइबेरियासँ हिमाल नाघि अस्थायी चिरईसभ सेहो किछ महिनाक लेल डेरा खोजैत एतय आबि जाइत अछि । समुच्चा नेपालमे अर्ना एतय पाबल जाइत अछि । यहिलेल कोशीटप्पुके अर्नाक राजधानी आ चिरईसभक स्वर्ग कहल जाइत अछि ।
कोशी नदीक किछ भाग समेत समेट १७५ वर्ग किलोमिटर क्षेत्रफलमे फैलल ई आरक्ष क्षेत्रमे अर्ना आ दुर्लभ चिरईको अवलोकन करवाक लेल बिदेशी पर्यटकसभ आबैत अछि । विश्वमे कतौ आनठाम नै पाबल जाइवला स्वाम प्यास्ट्रिज नामक चिरई एतय पाबल जाइत अछि । कात्तिकसँ फागुन महिनाधरि रूस, श्रीलङ्का, भारत, तिब्बत आदि देशसभसँ हुल बनाए चिरईसभक बथान एतय आबैत अछि । किछ समय एतय बास बैसलाबाद चिरईसभ पाकिस्तान, अफगानिस्तान होइत अफ्रिका, युरोप दिस चलि जाइत अछि । कोशी नदीक धुमिल पानिमे क्रेन प्रजातिक लम्बा गर्दन भेल चिरईसभक संगे कुर्रा, सारस, हाँससभक हुल देख सकैत छी । डल्फिन आ घड़ियाल गोहि सेहो कोशी टप्पुक मुख्य आकर्षण छी।
कात्तिकसँ फागुन महिनाधरि अर्ना आ चिरईसभक संसार घुमघाम आ दृश्यावलोकनक लेल बेसी उपयुक्त मानल जाइत अछि । ई अवधिमे चिरईसभक भीडसँ कोशीटप्पुक रौनक बढि जाइत अछि ।
यातायात
बिराटनगरसँ करिब ५० किमी उत्तर-पश्चिम आ धरानसँ करिब ४० किलोमिटर पश्चिम दक्षिणमे अवस्थित कोशीटप्पुधरि पहुँचक लेल यातायातक साधन उपलब्ध अछि । पूर्व-पश्चिम राजमार्गक लौकही नजदिक कटान क्षेत्रसँ ५ किलोमिटर पश्चिममे कोशी टप्पु वन्यजन्तु आरक्ष अवस्थित अछि ।
वन्य-जीवनक संरक्षण अतिरिक्त ई संरक्षित क्षेत्रमे सप्तकोशी नदीक किछ महत्वपूर्ण भाग सेहो संरक्षित रहनाए आवश्यक भेल एक अध्ययन बतौने अछि । सन् १९८७ मे ई ठामके रामसर क्षेत्र घोषित कएल गेल छल ।[७][८]
चित्र दिर्घा
सन्दर्भ सामग्रीसभ
- ↑ GoN/MoFSC (2014). Nepal Biodiversity Strategy and Action Plan 2014-2020. Government of Nepal, Ministry of Forests and Soil Conservation, Kathmandu, Nepal
- ↑ Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific. Kathmandu, Nepal
- ↑ Limbu, K. P., Karki, T. B. (2003). Park–people Conflict in Koshi Tappu Wildlife Reserve. Our Nature (2003) 1: 15–18.
- ↑ Baral, H. S. and C. Inskipp (2005). Important Bird Areas in Nepal: Key Sites for Conservation. Bird Conservation Nepal, Kathmandu and BirdLife International, Cambridge
- ↑ Karki, J. B. (2008). Koshi Tappu Ramsar Site: Updates on Ramsar Information Sheet on Wetlands. The Initiation 2 (1): 10–16.
- ↑ "KTWR to shift 30 ‘Arnas’ to Chitwan", kathmandupost.ekantipur.com, अन्तिम पहुँच २०१६-०५-०४।
- ↑ Park–people Conflict in Koshi Tappu Wildlife Reserve, 2003 PDF
- ↑ The Ramsar Wetlands of International Importance Official List p.26 of PDF (under Nepal listing)
बाह्य जडीसभ


text:
Thursday, April 5, 2012
सुभाष चन्द्र यादवक विहनि कथा- पति-पत्नी सम्वाद
पति-पत्नी सम्वाद
(एहि कथामे पहिल सम्वाद पति आ दोसर पत्नीक अछि।)
(एहि नाटकमे पहिल पात्र पति आ दोसर पात्र पत्नी अछि।)
यै, सुनै छिऐ? हमरा कान छै जे सुनबै? कखैन सँ हाक दाइत रही! की छिऐ?
चाह बना रहल छी?
बैठल लोग केँ एहिना चाह सुझै छै!
करै की छी?
सुतल छिऐ!
तमसाएल छी की ?
नै, हम किए तमसाएब!
तखन एना किए बजै छी?
अहाँ बहीर छी की?
से किए?
आबाज नै जाइए?
कोन आबाज?
सिल्ला के?
अरे अहाँ किछु पीस रहल छी?
तब ने बैठल-बैठल गीरब?
की पीस रहल छी?
मसल्ला, अओर की पीसब? अपन कप्पार!
धुर, अहूँ कथी-कथीमे लागल रहै छी। चाह बनाएब से नै?
अहीं कोन उनटन करै छी! हरदम कहब; चाह बनबै छी? चाह बनबै छी? हम एहिसँ अकच्छ भऽ गेल छी।
तखन छोड़ू।
छोड़ू किए? बना दै छी। लेकिन पीसल होएत तब ने!
बेस, जे अहाँक इच्छा!
(साभार विदेह विहनि कथा विशेषांक अंक ६७- www.videha.co.in)
Posted by Unknown at 2:04 PM
Labels: सुभाष चन्द्र यादव
Subscribe to: Post Comments (Atom)


text:
Maithili Lal 24 YouTube Channel Analytics Report - PLAYBOARDनमसकार Maithili Lal youtube channel मे अपने समस्त दर्शक लोकैन के हार्दिक अभिनंदन करैत अछी अपने सबहक मनोरञ्जनक लेल विविध प्रकारक जनचेतना मुलक मैथिली नाटक, मैथिली गितक भिडियो आ मैथिली कमेडी , समाज मे घटना घटल पर अधारित कमेडी आ अन्य सब विभिन्न कलाकारक माध्यम सँ देखेवाक प्रयास सगंहि मैथिली भाषाक विकास आ समाजमे रहल बिभिन्न प्रकारकक विकृति विसंगति मैथिली कमेडी माध्यमसँ हटेवाक छोटसन प्रयास क रहल छी Please :- Subscribe ,Like ,Share & Comment " Maithili Lal " You Tube Channel.Maithili Lal 24
Add favorite
- Subscribers
- Private
- -
- Views
- 5,595,136
- 169 / d
- Category
- India
- -
Subscribers Rank
- India
- Worldwide
931,730th
Downward trend


text:
दरभंगा। बिहार बाल अधिकार संरक्षण आयोगक अध्यक्ष निशा झा कहलथि अछि गरीब बच्चा कए हर हाल मे निजी स्कूल मे दाखिला दियउल जाएत। ओ कहलथि जे मिसिनरी स्कूल एखन एकर विरोध कए रहल अछि आ कोर्ट चल गेल अछि, मुदा आइ नहि काल्हि ओकरो गरीब बच्चा लेल स्कूलक केबार खोलबा लेल तैयार हुए पडत। श्रीमति झा अखिल भारतीय विद्यार्थी परिषद क समर कैंप क उदघाटनक बाद छात्रा कए संबोधित करि रहल छलीह। दरभंगाक एमआरएम कॉलेज मे आयोजित एहि कैंप में करीब दू सौ छात्रा भाग ल रहल छथि। एहि अवसर पर श्रीमति निशा झा विशेष रूप स शिक्षाक अधिकार स संबंधित योजना पर विस्तार स चर्चा केलथि।
मानव संसाधन विकास विभागक पूर्व प्रधान सचिव मदनमोहन झाक कनिया श्रीमति झा कहलथि जे राज्य मे बच्चाक सर्वांगिन विकास लेल तैयार योजना पर काज भ रहल अछि। ओ कहलथि जे गरीब बच्चा लेल निजी स्कूलक केबार खोलबा मे हम सब काफी सफल रहलहुं अछि। एखन धरि करीब दू हजार गरीब बच्चा कए निजी सकूल मे दाखिला दिया चुकलहुं अछि। मदनजीक सपना छल जे राज्यक सब बच्चा साक्षर हुए। ओ एहि लेल राज्य मे शिक्षक क नियुक्ति क प्रक्रिया शुरू केलथि। आइ शिक्षकक गुणवक्ता कए ल कए बहुत लोक सवाल ढार करैत अछि, मुदा इ बुझबाक कोशिश करबाक चाही जे 15 साल जे किछु राज्य मे भेल तेकर प्रभाव स अहां नहि बचि सकैत छी। रोपब बबुल त आमक गाछ कोना गाछी मे देखबा लेल भेटत। श्रीमति झा कहलथि जे शिक्षाक अधिकार क तहत केवल स्कूल मे दाखिला स काज नहि चलत, बच्चाक लेल कोचिंग क सेहो व्यवस्था करबाक जरूरी अछि। सरकार एहि लेल प्रयास कए रहल अछि। श्रीमति झा कहलथि जे बाल अधिकार लेल एखन बहुत काज करबाक अछि आ एहि लेल हम अहां सब स मदद क अपेक्षा करैत दी। एहि अवसर पर कॉलेजक प्राचार्य कामेश्वर झा आ रजिस्टार विमल कुमार उपस्थित छलाह। सभाक संचालन समाजशास्त्र विभागक व्याख्याता पुतुल सिंह केलथि।


text:
नालंदा। केंद्र सरकार जल्द पर्यटक लेल एकटा हेल्पलाइन शुरू करत। एकर जरिए पर्यटक कए विभिन्न स्थल क बारे मे जानकारी देल जाएत आ संकट क समय अन्य तरह क जरूरी मदद मुहैया कराउल जाएत। केंद्रीय पर्यटन राज्य मंत्री कुमारी शैलजा नालंदा मे एकर घोषणा केेलथि। शैलजा कहली जे कोनो देशी या विदेशी पर्यटक कोनो पर्यटक स्थल क बारे मे जानकारी क लेल हेल्पलाइन पर फोन करि सकैत अछि। शैलजा कहली, ‘पर्यटक संकट क स्थिति मे या कोनो आपात स्थिति मे सेहो हेल्पलाइन पर फोन करि सकैत छथि।Ó शैलजा कहली, ‘दिसंबर 2009 मे दिसंबर 2008 क तुलना मे विदेशी पर्यटक क संख्या मे 21 प्रतिशत क वृद्धि भेल अछि, जाहि मे बिहारक भूमिका महत्वपूर्ण अछि। बिहार मे अगर कानून व्यवस्था आ आधारभूत सुविधा कए ठीक कैल जाए त एहिन् क्षेत्र मे जल्द उछाल एबाकउम्मीद अछि।Ó शैलजा कहली जे केंद्र एकरा लेल हरसंभव मदद लेल तैयार अछि। बिहार मे पर्यटन क विकास लेल 19 करोड़क योजना कए केंद्र मंजूरी द देलक अछि। आशा अछि एहि राशि क बिहार सदुपयोग करत। एहि अवसर पर बिहार क पर्यटन मंत्री राम प्रवेश राय कहला जे बिहार मे विदेशी पर्यटक क संख्या मे तेजी स वृद्धि भ रहल अछि। एहि वित्तीय वर्ष मे एखन धरि 4.12 लाख विदेशी पर्यटक बिहार आबि चुकलथि अछि, जखन कि पिछला साल हिनकर कुल संख्या 3.45 लाख छल। ओ संभावना व्यक्त केेलथि जे एहि वित्तीय वर्ष क समाप्ति क बाद इ संभव अछि जे बिहार विदेशी पर्यटक क आगमन क मामला मे गोवा कए पाछु करि दिए। सम्मेलन स्थल पर सांझखन विभिन्न राज्य स आएल कलाकार सांस्कृतिक कार्यक्रम प्रस्तुत केलथि।
एहि स पूर्व सम्मेलन क विधिवत उद्घाटन करैत उप मुख्यमंत्री सुशील कुमार मोदी कहला जे बिहार मे पहिल बेर आयोजित एहि सम्मेलन स बिहार मे पर्यटक क संख्या मे आओर वृद्घि होएत। ओ कहला जे इ सम्मेलन बिहार मे पर्यटन उद्योग कए नव आयाम देत। ओ कहला जे
पर्यटन कए बढ़ावा देबा लेल राज्य सरकार कृतसंकल्प अछि आ हाल मे एहि उद्देश्य क लेल मुख्यमंत्री नीतीश कुमार नालंदा, गया आ वैशाली मे प्रवास केलथि अछि।
उल्लेखनीय अछि जे पटना स 110 किलोमीटर दूर नालंदा स्थित ह्वेनसांग मेमोरियल हॉल मे आयोजित एहि सम्मेलन मे भगवान बुद्ध स संबंधित एकटा प्रदर्शनी सेहो लगाउल गेल अछि।


text:
काठमांडु, जुन २५, २०१५. मैथिली जिन्दाबाद!!
भारतीय विदेश मंत्री श्रीमती सुषमा स्वराज एखन नेपालक दौरा पर आयल छथि। महाभुकम्प उपरान्त नेपालक पुनर्निर्माण हेतु अन्तर्राष्ट्रीय समुदाय द्वारा कैल गेल सहयोग केँ कोन तरहें व्यवस्थित रूप सँ पीड़ित पक्ष तक पहुँचायल जाय, नेपालक ध्वस्त आ भूकम्प सँ त्रस्त विभिन्न भौगोलिक विश्व धरोहर, सड़क, सरकारी मकान आदि केँ कोना फेर सँ निर्माण कैल जाय, विश्व बैंक द्वारा मान्य राशि तथा सहयोग राशिक व्यवस्थापन सेहो कोन रूप मे आ केकरा सबहक रेख-देख मे सम्पन्न हो, यैह महत्त्वपूर्ण बुँदा संग चलि रहल अन्तर्राष्ट्रीय सम्मेलन मे भाग लेबाक मूल उद्देश्य सँ श्रीमती स्वराज वर्तमान समय नेपालक यात्रा पर छथि।
आइ श्रीमती स्वराज नेपालक राष्ट्रपति महामहिम डा. राम बरण यादव संग भेंट करैत भारतक सहयोग सदैब बनल रहबाक बात दोहरेली। राष्ट्रपतिक आभार व्यक्त केलापर ओ प्रतिक्रिया स्वरूप अपन चीर-परिचित मुस्कानक संग जबाब देली जे ‘बिपत्ति मे सबसँ पहिने पड़ोसिये काज अबैत छैक’। पुन: श्रीमती स्वराज नार्वे देशक विदेश मंत्री श्री बोर्ज ब्रेन्द संग सेहो औपचारिक भेंटवार्ता केली। संभवत: नेपालक पुनर्निर्माण मे भारतीय निर्माण व व्यवस्थापन कंपनीक योगदान सँ युरोपीय अनुदान राशि खर्च कैल जेबाक मंत्रणा सेहो केने हेती। उम्मीद इहो कैल जा रहल अछि जे वर्तमान चुनौतीपूर्ण निर्माणकार्य मे अधिकांश प्रोजेक्ट पर भारतीय कंपनी द्वारा निर्माण कार्य कैल जायत। चूँकि नेपाल मे हैवी अर्थमूवर व अन्य निर्माण उपकरणक अभाव आ निर्माण सामग्रीक सेहो अभाव रहबाक कारणे भारतक उदार सहयोग एहि दिशा मे बेसी होयत।


text:
पटना । बिहार सरकार 16 टा नव स्टार्टअप कए मान्यता देलक अछि। उद्योग विभागक तकनीकी शाखाक बैसार क बाद इ निर्णय लेल गेल। बैसार मे बहुत रास स्टार्टअप आईडिया पर विचार विमर्शक पश्चात 16 टा बिजनेस आईडिया कए मान्यता देल गेल। चुनल आइडिया कए 10 लाख टका 10 साल लेल बिना कोनो सूद पर अपन्न बिजनेस स्टार्ट करै वास्ते देल जायत। एकर अलावा बहुत तरहक आन आन तकनीकी मदद समय समय पर सरकार द्वारा सेहो देल जायत। ज्ञातव्य हो जे बिहार सरकार क द्वारा अपन स्टार्टअप नीति क तहत कुल 50 करोड़ रुपया स्टार्टअप मद मे पहिने देने अछि। उद्योग विभाग क अधीन जहन 2016 मे स्टार्टअप बिहार पॉलिसी लॉंच करल गेल तकर बाद स अय दौरान 11 हजार स्टार्टअप आइडिया क आवेदन सरकार कए प्राप्त भेल, मुदा एखन्न तक मात्र 100 स्टार्टअप आइडिया योग्य पायल गेल। जेकरा पहिल क़िश्त फण्ड सरकार द देने अछि। किछ कए दोसरो क़िश्त भेट चुकल अछि। आब ई नब 16 टा आईडिया 2020-21 वित्तीय वर्ष मे सेलेक्ट भेल अछि।
की अछि सेलेक्शनक प्रकिया
स्टार्टप आईडिया क सेलेक्शन त्रि-स्तरीय अछि। जाहि मे पहिले निदेशालय द्वारा प्रारंभिक स्तर पर स्क्रूटनी करल जाईत अछि। तद्पश्चात ओय आईडिया पर बनल प्रोजेक्ट रिपोर्ट कए बिहारक पैघ-पैघ उद्योगपति स बनल कमिटी मे आईडिया क बिजनेस मॉडल क जाँच परख करल जायत अछि। तहन जा कए पुनः उद्योग विभाग क तकनीकी निदेशालय द्वारा अंतिम रूप स उद्योगपति सबहक कमिटी स पास भेल आइडिया मे स अंतिम रूप स चुनाव क ओय आईडिया कए मान्यता देल जायत अछि। मिथिला मे मधुबनी स क्राफ्टवाला ( हस्तकला एवं शिल्प ब्रांड ) स्टार्टअप कए सेलेक्शन भेल। बता दी जे ई ब्रांड पहिले स अप्पन काजक बदौलत एकटा पहिचान बिहार मे बनौने अछि। ताहि पर स बिहार सरकारक, स्टार्टअप बिहार मे सेलेक्श स ई अपन्न काज आब आर बेसी नीक स करत। अय तरहक योजना स बिहार सरकार उद्यमिता कए बढ़ावा त दैते अय संग संग पलायनक समस्या कए बहुत हद तक रोकबा क प्रयास क रहल अछि।


text:
दिल्ली : मैथिलि भाषा कि मौखिक भाषा अछि या एही के अपन लिपि सेहो अछि ? एही मुद्दा पर विवाद बढ़ी गेल अछि।
विवाद केंद्र सरकार के तरफ सs लोकसभा में देल गेल प्रश्नक' जबाब के बाद शुरू भ गेल अछि। बीजेपी सs निष्कासित दरभंगा के सांसद कीर्ति आजाद के द्वारा पूछल गेल सवाल पर मानव संसाधन मंत्रालय कहलक मैथिलि भाषा एखन धरी मौखिक भाषा रहल अछि , मैथिलि के लेल आधिकारिक सूचना वॉ पाठ्य - पुस्तक देवनागरी में लिखल गेल अछि। एही भाषा के प्रचार - प्रसार के लेल कोनो योजना नै अछि। मैथिलि भाषा मूल सs बिहार के मिथिलांचल में मात्र बाजल जाइत अछि।
एही जबाब के बाद सांसद आजाद कहला कि एही जबाब सs मैथिलि के अपमान भेला , मैथिलि लिपि भारत के प्राचीन लिपि में सs एक अछि , जाहि के उपयोग पढाई स ल'क' लिखबाक तक में भs रहल अछि। एहन में मैथिलि लिपि के ख़ारिज केनाइ देश के प्राचीन भाषा के अपमान के संग संग मिथिलावासी के अपमान सेहो अछि।


text:
प्रदेश १ के एकल भाषा नीति
मैथिली भाषाभाषी विभिन्न संस्था द्वारा विरोध प्रदर्शन
मैथिली स्रष्टा लेल पृथक् सम्मान समारोह के आश्वासन
विराटनगर मे पत्रकारिता के स्तर पर सवाल उठल अछि। प्रदेश १ सरकार के पर्यटन तथा संस्कृति मंत्रालय द्वारा २०७९ सालक चयनित स्रष्टा व नवोदित प्रतिभा केँ देल गेल सम्मानक सूची मे मैथिली भाषाक उपेक्षा करबाक विरोध मे कयल गेल प्रदर्शनक समाचार कोनो मुख्य खबर पत्रिका (दैनिक) मे प्रकाशित नहि भेल अछि।
आवर विराटनगर, मकालू, अन्नपूर्ण, जेन-१, हिपमत आदि केँ छोड़ि बाकी पत्र-पत्रकिका लेल हमरा सभक मांग जे मैथिलीक स्रष्टा केँ समावेश करैत प्रदेश सरकार द्वारा सम्मान-पुरस्कार वितरण कयल जाय, एहि विषय पर संचार क्षेत्र मे समाचार सम्प्रेषण करब जरूरी नहि बुझलनि।
हम सब विनम्रतापूर्वक ई मांग सभक सामने राखय चाहब जे एना खुलेआम विभेद के पृष्ठपोषण नहि करय जाउ। जे गलती छैक तेकरा गलती मानैत सुधार लेल कि हेबाक चाही ताहि पर कलम जरूर चलाउ। शान्तिपूर्ण ढंग सँ कयल गेल मांग केँ एना यदि कलमवीर वर्ग सेहो उपेक्षित करैत छी त सन्देह पसरैत अछि जे कहीं अहाँ सब सिर्फ बाँसक भाटा आ लाठी-फठ्ठा वला उपद्रवी-हिंसक आन्दोलन के बात मात्र त नहि बुझैत छियैक!
विडम्बना केहेन आ केना छैक तेकर पता लगेनाय संचारकर्मी लोकनिक कार्य थिक। जानकारी दी जे काल्हिक विरोध कार्यक्रम बीच सम्मान-पुरस्कार निर्णय समिति के संयोजक गणेश रसिक जे जानकारी करौलनि से चौंकाबय वला छल। ओ कहलनि जे ई सम्मान-पुरस्कार लेल सिर्फ एक भाषा ‘नेपाली’ केर सृजनकर्म मे लागल लोक केँ चयन करबाक अधिकार मंत्रालय दिश सँ देल गेलनि।
मंत्रालय केर सूचना वला पत्र मे लिखल अछि जे ‘प्रदेश १ मा रहेर भाषा, साहित्य, कला तथा संस्कृति क्षेत्रमा योगदान पुर्याउने…’ अर्थात् प्रदेश १ मे रहनिहार आ भाषा, साहित्य, कला तथा संस्कृतिक क्षेत्र मे योगदान देनिहार केँ प्रदेश सरकार द्वारा सम्मान आ पुरस्कार वितरण कयल जायत। ७ गते आषाढ़ जारी कयल सूचना मे ७ दिन के समय दैत नामक सिफारिश पठेबाक जानकारी करायल गेल छल। सूचना सम्प्रेषण विधिवत् कोनो समाचारपत्र मे सेहो कयले गेल होयत, तथापि मंत्रालय केर कर्तव्य बनैत अछि जे मैथिली के प्रतिनिधित्व करयवला संस्था व सरोकारवाला सब केँ सूचना दैत मैथिली के स्रष्टा केँ समेटितथि। विगत मे एहिना कयलनि सेहो। लेकिन एहि वर्ष ई चूक जानि-बुझि कय कयलनि अछि।
निर्णय समितिक संयोजक गणेश रसिक के कथनानुसार नेपाली वाहेक अन्य केँ मातृभाषा वर्ग मे राखल जाइछ आ ताहि लेल प्रदेश सरकार किंवा मंत्रालय सँ कोनो तरहक कार्यादेश नहि देल गेल छल, तेँ मैथिली भाषाक सर्जक-स्रष्टा एहि सूची मे छुटि गेलथि। आगामी समय मे मंत्रालय सँ सहकार्य करैत मैथिली भाषाक सर्जक-स्रष्टा लेल अलगे सँ सम्मान कार्यक्रम के सुझाव ओ देलनि। सवाल उठैत छैक जे संविधान नेपाली सहित सब मातृभाषा केँ राष्ट्रिय भाषाक दर्जा देने अछि। संघीय संरचना मे प्रदेश केँ १ सँ अधिक भाषा केँ प्रदेशक कामकाजी भाषा बनेबाक लेल भाषा आयोग के प्रावधान कयलक। भाषा आयोग सेहो प्रदेश १ के वास्ते नेपाली पछाति मैथिली आ लिम्बू भाषा केँ सरकारी कामकाज के भाषा बनेबाक सिफारिश कय चुकल अछि। ओहुना प्रदेश केर गठन एकल भाषा सँ ऊपर सभक लेल आ समावेशिकता केँ विशेष ध्यान रखबाक लेल भेल अछि। लेकिन मैथिली संग ई विभेद खुलेआम तानाशाही आ दमन थिक। शासक वर्गक मनोदशा आ मानसिकता केँ ठाढ़े-ठाढ़ नंगा कयलक अछि। संविधानक भावना विपरीत एखनहुँ एकलौटी राज्यक सम्पूर्ण संसाधन पर एकाधिकार रखबाक एहि सँ बेसी दुर्दान्त उदाहरण दोसर की?
हरिः हरः!!


text:
मिथिला के कपिलेश्वर स्थान मंदिर महादेव के एकटा प्राचीन मंदिर अछि जे दरभंगा-जयनगर मार्ग पर पड़ैत अछि । ई प्राचीन मंदिर जिला मधुबनी में ककरौल,रहिका में स्थित अछि । मंदिर रोड़क किनार में स्थित अछि । अहां कखनो दरभंगा सं जयनगर वाया रहिका गेल होएब त जाए काल के क्रम मे एहि रास्ता सं गुजरल होएब, तखन ई मंदिर पर नजर जरूर पड़ल होएत । बाकी सावन आ महाशिवरात्रि मे तँ एतय बड़्ड लोग सभ अबैत रहैत छथि ।
बाबा कपिलेश्वर मंदिर के बारे में कहनाम अछि जे एहि मंदिर के शिवलिंगक स्थापना कपिल मुनि केने रहथिन्ह । मानल जाइत अछि जे राजा सगर एक बेर अश्वमेघ यज्ञ कएला के बाद घोड़ा छोड़लाह । जे घोड़ा के संग राजा सगर के पुत्र आ साठि हजार सैनिक सेहो रहथिन्ह । यज्ञ के ई घोड़ा कपिल मुनि के कुटिया में भेटल जेकरा राजा इन्द्र चोरा कअ क हुनकर कुटिया में बान्हि देने छलाह । जखन राजा सगर केर सैनिक सभ घोड़ा के कपिल मुनि केर कुटिया मे बान्हल देखलक तs हुनका के चोर समझि अपमान करय लागल । ताहि सं तमसा कs कपिल मुनि राजा सगर के पुत्र आ सैनिक के शाप दअ नष्ट कS देलखिन्ह। जेकरा बाद ओ अपन पाताल लोक के आश्रम छोड़ि कपिलेश्वर चलि अएला आ एतय अहि ठाम शिवलिंगक स्थापना कए रहय लगलाह । मुदा एकर अलग अलग मत से हो अछि । कहल जाएत अछि जे एतय पूजा करअ लेल राजा जनक प्रतिदिन आबय रहैत ।
बाबा कपिलेश्वर शिवधाम मिथिला के एकटा प्रमुख तीर्थक स्थान अछि । बाबा कपिलेश्वर स्थान के ‘मिथिला के बैद्यनाथ धाम से हो कहल जाएत अछि ।
सावन के सोमवारी में एतय लोग सभ कांवर सं जलाभिषेक करैत छथि । कपिलेश्वर स्थान स 30 किलोमीटर दूर जयनगर लग कमला नदी सं कांवर लअ कअ बड्ड लोग एतय जलाभिषेक करअला आबैत छैथ । बाकी ई मंदिर के लेल महाराज दरभंगा 75 एकड़ जमीन दान देने रहैत जेकर 25 एकड़ में पोखर अछि । मंदिरक पूजा-अर्चना, देखरेख सभ पंडा सभक जिम्मा अछि ।
ई मधुबनी जिला मुख्यालय स 12 किलोमीटर दूर अछि । जिला मुख्यालय सं आवागमन सुविधा नीक अछि । ओना मंदिर दरभंगा- जयनगर (वाया रहिका) मार्ग पर रोडक किनार लग स्थित अछि । जाहि दवारे आवाजाही में कोनो दिक्कत नय होएत । मुदा रात्रि विश्राम लेल जिला मुख्यालय जाए पड़त जतअ होटल धर्मशाला सभ अछि ।


text:
आध्यात्मिक चर्चा
– आचार्य धर्मेन्द्र नाथ मिश्र
कियैक होयत अछि पुरूषोत्तम मास
मलमास के पुरूषोत्तममास, अधिमास आ अधिकमास केर नाम सँ जानल जायत अछि। समान्यतया अधिकमास ३२ महीना १६ दिन ४ घड़ी केर अन्तर सँ आबैत अछि। धर्मग्रंथ में प्रत्येक २८ मासक पश्चात आ ३७ मास सँ पहिने अधिकमास होबाक बात कहल गेल अछि। अधिकमास में सूर्यक संक्रमण कोनो राशि पर नहि होयत अछि, ताहि कारण ई मास अलगे रहैत अछि।
पृथकता केर कारणेँ एकरा अधिकमास सेहो कहल जाइत अछि। शास्त्रक उक्ति अछि कि जाहि मास में सूर्य केर कोनो राशि में संक्रमण नहि होय ओ ‘अधिकमास’ आ एक मास में दू संक्रांति भेला सँ ओ क्षयमास कहबैत अछि। यदि कोनो महीना में सूर्यक संक्रांति केर अभाव होय आ दू संक्रांति संयुक्त क्षयमास पुर्व या पश्चात – बाद में तऽ दूनू मलमास क्रमश: “संसर्प” आ “अहंस्पति” केर नाम सँ जानल जाइत अछि। अर्थात् कोनो वर्ष में दूटा अधिकमास हुए तँ प्रथम केँ “संसर्प” आ दोसर केँ “अहंस्पति” कहल जाइत अछि।
एहि बेर तारीख १७/०९/२०२० सँ तारीख १६/१०/२०२० धरि मलमास रहत। जाहि मास में सूर्य संक्रमित होइत अछि ओ समान्यमास होइत अछि, जाहि में वेदविहित मंगलादि कार्य सम्पादन होयत अछि तथा ‘संसर्प’ में सूर्यक संक्रांति नहि भेला सँ मंगलकर्म वर्जित भ जायत अछि। शास्त्रानुसार पहिने संसर्प मास में मंगलकर्म वर्जित भ जाइत अछि किन्तु पितृकर्म (श्राद्धादिकर्म) कयल जेबाक विधान अछि। अर्थात् प्रत्येक वर्ष माता-पिता केर मरणतिथि पर जाहि प्रकारेण श्राद्धादि पितृकर्म होइत अछि ओही प्रकार सँ एकोदिष्ट आदि कर्म मलमासो में तत्र-तत्र तिथि उपस्थिति भेलापर करबाक चाही, ई परम कर्तव्य थिक।
अधिकमास केँ पुरुषोत्तमो मास कहल जाइत छैक। पुरुषोत्तम मासक विशेष माहात्म्य महिमा अछि। प्राचीन समय में जखन अधिकमास केर उत्पत्ति भेल ताहि मास में सूर्यक संक्रांति नहि छल आ नै ओ मासक कियो स्वामी छल। ताहि हेतु ओ मास में मंगलकर्म करब निषेधित भऽ गेल। भगवान स्वयं तखन एहिमास केर अधिपति बनलाह। ताहि समय सँ एहि मासक दोसर नाम पुरुषोत्तम मास केर संज्ञा भेटल। ताहि लेल प्रत्येक तीन वर्ष पर संसारी मानव केँ अधिकमास में व्रत, पूजनादि कर्म तथा मारकेशादि महादशा, अन्तरदशा ग्रहक दशा पर, शान्ति कर्म, दानादि भक्ति आदि कर्म पूर्ण श्रद्धा-विश्वास पूर्वक करबाक चाही। जाहि सँ परमधाम, गोलोक केर प्राप्ति कय परम सुख शान्तिक अनुभव कय सकैत छी।
मलमास केर कर्तव्य-अकर्तव्य पर एक दृष्टिः
नित्यनैमित्तिके कुर्यात्प्रयतः सन्मलिम्लुचे।
तीर्थस्नानं गजच्छायां प्रेतस्नानं तथैव च॥
गर्भे वार्धुषिकृत्ये च मृतानां पिण्डकर्मसु।
सपिण्डीकरणे चैव नाधिमासं विदुर्बुधाः॥
मलमास में कि करबाक चाही कि नहि करबाक चाही ताहि विषय पर देवगुरु वृहस्तपतिक वचन अछि जे प्रतिदिन करऽवला कार्य जेना – पञ्चयज्ञ आ कोनो नियमित रूप सँ होइवला कर्म या कोनो विशेष उद्येश्यक प्राप्तिक लेल निरन्तर करऽवला ग्रह शान्ति आदि अनुष्ठान आ श्राद्धादि कर्म नियंत्रित आ पवित्र भऽ कय मलमासो में करबाक चाही। संगहि तीर्थ स्नान, चन्द्र-सूर्यग्रहण निमित्तक श्राद्ध, मरण निमित्तक स्नान, गर्भाधान संस्कार, नाममात्र सुइदलाभ केर आधारपर जरुरतमन्द केँ यज्ञादि अनिवार्य कर्मक निष्पादन हेतु कर्जादिक सहयोग देनाय, मृत व्यक्ति निमित्तक पिण्डनादि कर्म, पितर लोकनि केँ सम्मान में करऽवला विशेष श्राद्धादि अनुष्ठान, बुद्धिमान जन, अधिमास जन्य दोष नहि मानि ई समस्त कर्म मलमासो मे करय योग्य कर्तव्य थिक। कोनो देवताक प्राण-प्रतिष्ठादि, उद्यापन, धार्मिक व्रत, मुंडनसंस्कार, उपनयन संस्कार, किनको देहावसानोपरान्त वृषोत्सर्ग कर्म, राजतिलक, इनार वा जलाशय वा तालाब प्रभृति परोपकारक कर्म तथा यज्ञादि केँ मलमास में अकर्तव्यक रूप मे नहि करबाक निर्देश देल गेल अछि।


text:
दिल्ली। 15 दिसम्बर। भलहिं गुजरात आओर हिमाचल विधानसभा चुनाव के एग्जिट पोल्स कांग्रेस केँ लेल नीक खबैर नहि द' रहल अछि, मुदा 16 दिसम्बर क' होमै बला राहुल गांधी केँ ताजपोशी पर ऐहिक कोनो असर नहि पड़त। कांग्रेस सूत्र द्वारा साफ कायल गेल अछि कि राहुल क' पार्टी अध्यक्ष बनेबाक कार्यक्रम मे कोनो फेरबदल नहि कायल जायत।
अपने क' बता दी कि कम सँ कम 9 एग्जिट पोल्स ई अनुमान जतौना अछि कि गुजरात मे बीजेपी 100 से बेसी सीट जीतत।16 दिसम्बर क' राहुल गाँधी क' कांग्रेस अध्यक्ष बनाओल गेलाक बाद यदि18 दिसम्बर क' नतीजा एहि तर्ज पर रहैत अछि तेँ राहुल गाँधी के लेल असहज स्थिति ठाड़ भ' जायत।


text:
सूत्र सभक मानी तेँ शहर म' किछ एहेन होटल अछि जता दिन - राति जुआ चलैत अछि। होटल सँ जुडल लोगे जुआ खेलनिहार क' संरक्षण प्रदान करैत अछि। एहेन लोगक पुलिस लग मजबूत पैठ अछि। जाहि कारण एहि होटल सभ म' छापामारी तेँ दूर पुलिस झाकबाक लेल तक नहि जायत अछि। एतबे नहि किछ होटल म' लड़की मंगा ग्राहक क' परोसा जायत अछि। जाहिमें होटल संचालक क' बहुत मुनाफा होयत अछि। शहर केँ दुइ होटल म' देह व्यापार केर खुलासा होयबाक बादो कैको एहेन होटल अछि जता डंका केर चोट परअनैतिक काज भ' रहल अछि।
सहरसा गेस्ट हाउस लग सँ पकड़ल गेल युवती कैको होटल केर चर्चा करैत कहली कि ओ ओहिठाम कैको ग्राहक केर संग धंधा क' चुकल छथि। हालांकि एहेन होटल सभक नाम पुलिस खुलासा नहि क' रहल अछि। नियमानुसार होटल म' रहै बला क' अप्पनआई कार्ड केर फोटो कॉपी जमा करबे परैत छैन्ह। संगहि साथ म' के - के रहैत अछि सेहो जिक्र रजिस्टर मे' करे परैत अछि। ऐहिक अलावा होटल म' रहनिहार केर सूची सेहो पुलिस क' देबा परैत अछि। मुदा पुलिस एहेन मामला म' सुस्ती बरतैत अछि, जाहि कारण एहि तरहक धंधा खुलेआम चैल रहल अछि।


text:
मैथिली विकिपिडियासँ, एक मुक्त विश्वकोश
जापानक १८ टा सम्पदाके संयुक्त राष्ट्र शैक्षिक, वैज्ञानिक एवं सांस्कृतिक संगठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि।[१]
विश्व सम्पदा क्षेत्रसभक स्थान[सम्पादन करी]
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल जापानक सांस्कृतिक आ प्राकृतिक स्थलसभक सूची :-
- नाम: विश्व सम्पदा समितिद्वारा देल नाम
- चित्र: ठामक तस्वीर
- क्षेत्र: जापानक इलाका तथा क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे सामेल कएल वर्ष तथा मापदण्ड
† खतरापूर्ण सम्पदा
- ↑ "Properties Inscribed on the World heritage List", UNESCO, अन्तिम पहुँच २०१०-१०-०१।


text:
विदेशी मुद्राक आर्जन मे प्रवासी कमौआ पुतक योगदान!!
पहिल बेर जखन पिताक आँखि सँ दूर परदेश जयबाक बेर आयल तैयो पिता येन-केन-प्रकारेन बाहर नहि जाय आ घरे पर रहय सय्ह चाहैत कोनो-न-कोनो बहन्ना मे रोकि लैत छलाह। पता नहि कतेक स्नेह छलन्हि – आ से बात आब स्वयं बाप बनिकय हमहुँ बुझैत छियैक जे संतान कतेक प्रियगर होइत छैक। एहि बेर जखन बेटीकेँ दिल्ली मे पढबाक लेल एडमिसन करेलाक बाद घूरैत रही तऽ ओ कानय लागल आ फेर हमरा अपने कोंढ फाटय लागल। सच मे, सन्तान सँ दूर होयबाक समय बड कठिनाह होइत छैक कोनो माता-पिता लेल। मुदा से बात ताहि दिन मे नहि बुझैत छलियैक। गाम छोड़बाक लेल आतूर रही, शहरक चमक जे गोटेक-आधेक बेर सिनेमाक सिल्भर स्क्रीन पर देखायल छल ओ बजा रहल छल या फेर विभिन्न उपन्यासक हजारों पन्ना मे वर्णित शहर आ शहरी संस्कृति प्रति जागल एकटा जिज्ञासा शहर जयबाक लेल प्रेरित कय रहल छल… जेना-तेना गाम सँ बाहर जयबाक लेल आदरणीय पिताक अवहेलना तक करय लेल बेचैन रही। ओम्हर पिताक प्रेमक गहिराई आब बुझि पबैत छी एक पिताक अनुभूति स्वयं भोगलाक बाद… कियैक ओ बेर-बेर रोकि रहल छलाह।
आइ अपन परदेशी मित्र सह अनुज बिन्देश्वर ठाकुर कतार सँ लिखलैन अछि जे ओतूका अगस्तक गर्मी बड मारूख होइत छैक। एखन ओतय तापमान ४५-५० डिग्री सेल्सियस छैक। आइ स्वयं बिन्देश्वर गर्मी मे बेहोश भऽ गेल छलाह। हुनका एतबो होश नहि रहि गेल छलन्हि जे किछु बुझि पबितथि। ओ धन्यवाद केला जे कियो हुनका तुरन्त प्राथमिक उपचार करैत मानव-सेवा केलनि, हुनकर जान बचौलनि। होश मे अबिते बिन्देश्वर पहिल काज केला जे अपन फेसबुक अपडेट द्वारा एहि जानलेवा विकराल गर्मीक विषय मे आरो सब गोटा केँ सचेत केलनि। ‘जान बचय तऽ लाख उपाय’ – जियैत रहब तऽ कतहु कमायब, परिवार पोसि लेब। बिन्देश्वर समान लाखों लोक खाड़ी मुलुक मे एहने गर्मी मे काज करैत छथि। एतय स्वदेश मे लोक हुनका सब प्रति एकटा एहेन भावना रखैत अछि जे ओ सब स्वदेश मे रोजी नहि कय परदेश जाइत छथि, डलर मे पाइ कमेबाक लोभ सँ। मुदा ई डलर कतेक महंग छैक – एहि मे कतेक प्रकारक दर्द छिपल छैक – ई बात प्रवासक जहरीला दर्द केँ भोगनिहारे टा जनैत अछि।
एकटा कथा मे बिन्देश्वर लिखने छलाह – प्रवासी डलर कमेनिहारक दर्द… परदेश मे भेट रहल पीड़ा आ स्वदेश मे बिगैड़ रहल परिवार… बिलैट रहल संतान… उजैड़ रहल बसल-बसायल परिवार… अनेको विकृतिक विकार सबहक उल्लेख छलह हुनकर ओहि आलेख मे। बेर-बेर मोन पड़ैत अछि ओ बात सब। मुदा दोसर दिशि लहक-चहक केर चमक-दमक मे ई सब बात बिसरा जाइत अछि, याद रहैत अछि डलर केर धमक टा। ए डलर बराबर एक सौ दस रुपैया मोहर – भारु ६७-६८ टाका पर काँटा चलि गेल अछि। हुनका सबकेँ डलरो सँ बेसी कीमती दिनार आ आरो विभिन्न रूप मे अरबी पैसा सब भेटैत छन्हि। नेपाल मे विदेशी मुद्राक आर्जन नेपाली प्रवासी मजदूर केर कमाई मुख्य मानल जाइत छैक। एतुका अर्थतंत्र मे आयात केर भारी माँग लेल विदेशी मुद्राक पूर्ति निर्यात सँ कहियो पूरा नहि होइवला छैक, कारण आयात आ निर्यात केर रेशियो १०:१ यानि १० भाग आयात तऽ १ भाग निर्यात। ताहू सँ कम कहि सकैत छी। ऊपर सँ एतय उत्पादनक माहौल तऽ जथाभावी बन्दीक चपेट मे ओहिना दम तोड़ने रहैत छैक। बिजली सेहो नहि छैक जे विकसित उद्योग केर भरपूर संचालन ओहि भरपर होइक। जंगल, जल आ जमीन केर उपयोगिता सँ बहुत बेसी चर्चा विदेशी मुद्राक आर्जन एतय होइते छैक। मुदा ओकर मोल कोन मेहनति आ कतेक रिस्की चैलेन्ज केँ मीट केलाक बाद होइत छैक, ओ बिन्देश्वरक एकटा छोट मुदा अत्यन्त महत्वपूर्ण सावधानी-सूचना सँ भेटैत अछि।
बात एत्तहि कहाँ रुकैत अछि। विदेशी मुद्राक आर्जनक पाछू आरो बड-बड रास कहानी सब सुनबा लेल आर-आर मित्र सब सँ भेटैत अछि। खाड़ी मुलुक मे तऽ उत्पादनशीलताक स्रोत-साधन एतेक छैक जाहि मे रोजगार भेटैत छैक नेपाली केँ वा आन-आन गरीब मुलुक जेना भारत, बांग्लादेश, पाकिस्तान आदिक जनताकेँ; लेकिन जखन एहि गरीब मुलुकक गरीब जनता पश्चिमी देश व अन्य विकसित देश जाइत अछि तऽ रोजगारक प्रकृति सेहो अत्यन्त दयनीय अवस्था मे रहबाक लेल मजबूर करैत छैक। कतहु होटलक वेटर बनय पड़ैत छैक, कतहु पेट्रोल पंपक पंपमैन आ कतहु सेक्योरिटी गार्ड – ताहू सब सँ बदतर अवस्थाक रोजगारी जेना स्वीपर, क्लीनर, चरबाहा, आदि बनिकय विदेशी मुद्राक आर्जन करैत अपन, अपन परिवार आ अपन देश लेल सेवादान करय पड़ैत छैक। एहि विदेशी मुद्राक बदौलत राष्ट्र केर अर्थतन्त्र संतुलित रहि पबैत छैक, ताहि लेल यैह प्रवासी कमौआ पुत केर पसीनाक कीमत केँ अंक मे आंकब नहिये संभव आ नहिये जायज हेतैक। बस नमन करी ओहि पुत केँ, बनबैत अछि सब मूल्य, बढबैत अछि सब मान!!
मैथिली जिन्दाबाद!!
हरि: हर:!!


text:
कुमुद सिंह
कोना बिसरब 9 नवंबर क तारीख। ओना त 14 जनवरी कए इ अखबार नेट पर आयल अछि, मुदा मुदा 9 नवंबर एहि अखबार लेल एकटा खास दिन अछि। 9 नवंबर 2009 स इ एकटा ब्लाग स स्वतंत्र साइट अर्थात डॉट कॉम बनि अहांक सामने अछि। दिल्ली क प्रेस क्लब मे भागलपुर क सासंद शाहनवाज हुसैन मैथिली क पहिल इपेपर कए लोकार्पित केलथि। वरिष्ठ पत्रकार शिवनाथ झा, संजय झा, मदन झा आ अमिताभ अग्निहोत्री क आशिर्वाद हमरा सब कए आगू बढबा मे सहायक भेल। मेंटर ग्रुप क तमाम सदस्य आ इसमाद परिवार क एक एकटा सदस्य आजुक दिन लेल बधाई क हकदार छथि। हिनके लोकनिक दधीचि प्रयास स पिछला पांच साल में इसमाद क लक्ष्य मे कोनो बदलाव नहि आयल अछि आ इ एखनो बिहारक विकास लेल लामबंदी करबाक अपन काज जारी राखने अछि। इसमाद पिछला पांच साल मे बिहारक विकास स जुडल कईटा समाद आन गोटे स पहिने अहां तक पहुंचेलक। जे समाचार कए अखबार क पन्ना मे जगह नहि भेटैत छल आ जेकरा लेल समाचार चैनल लग समय नहि छल, ओहन समाद कए हम प्रमुखता स अहां सबहक समझ रखलहुं। एक दिस जतए पैघ-पैघ औद्योगिक घराना सब मैथिली मीडिया मे कूदल आ सौ स दू सौ करोड तक क निवेश स मीडिया ब्रांड ठार केलक, ओहि ठाम इसमाद क निरंतरता आ कंटेंट हमर सामर्थ बनल। अल्प संसाधन आ पैघ लक्ष्य ल जखन इ शुरू केने रही त एकटा सपना देखने रही आ लोक कए सेहो सपना देखेबाक कोशिश केने रही जे एकरा निरंतर राखब आ एकर कंटेंट संग कोनो समझौता नहि करब। पिछला साल इसमाद क चीनी उद्योग पर आधारित रपट हिंदीक कारोबारी पत्रिका साभार छपलक। कोनो मैथिली अखबार लेल इ पहिल उदाहरण अछि। अपराध आ राजनीति कोनो समाजक एकटा अभिन्नि अंग अछि। ओकर बिना कोनो समाजक कल्पना करब बेमानी अछि। बिहार मे सेहो अपराध आ राजनीति समाचारक महत्पूर्ण हिस्सा अछि। मुदा बिहार मे समाचारक नाम पर केवल टूटल सडक, अपराध आ असभ्य समाज बिहार क नाम पर दुनियाक सामने परोसल जा रहल छल। बदलाव क आहट सब सुनि रहल छलथि, मुदा विश्वासक कमी सबहक कलम रोकि दैत छल। इ एकटा जुआ जेकां छल। एक टा सपना जेकां छल। आखिर भविष्य की होएत ओकर प्रमाणिता त समय क संग भेट सकैत अछि आ कोनो काज या योजना एक दिन मे जमीन पर नहि आबि सकैत अछि। इसमाद परिवार इ सपना देखलक आ सपना पर विश्वास केलक जे बिहार मे बदलाव भ रहल अछि। जेना जेना घोषणा जमीन पर उगैत गेल, इसमाद क विश्वसनीयता बढैत गेल। सबटा सपना सच नहि भेल मुदा सपना किछु एहनो रहल जे सच भ सामने अछि। आजुक अखबार स सरकारक पैघ स पैघ गलती ओहिना गायब अछि जेना पहिने सरकारक पैघ स पैघ उपलब्धि गायब छल। इसमाद समय समय पर सरकार क नीति क आलोचना करैत रहल अछि, जे आगू सेहो जारी रहत। मुदा सरकारक आलोचना क बीच ओ उपलब्धि कए नजर अंदाज नहि कैल जा सकैत अछि जे बिहारक समाज अर्जित क रहल अछि। कृषि क मोर्चा पर छोट सन मुदा दूरगामी सफलता बिहार कए एहि साल भेट रहल अछि। इ एकटा एहन क्षेत्र अछि जाहि मे एखनो एकर गति स बेसी एकर सक्रियता पर बहस हेबाक चाहि। आइ हम फेर इ दावा करबा लेल तैयार छी जे हम नहि किछु नुकबैत छी आ नहि किछु बिसरैत छी, जे बिहार कहैत अछि हमरा, समदिया बनि अहां तक पहुंचबैत छी। आशा नहि बल्कि विश्वास अछि जे हमरा सब कए जेना अहांक स्नेह भेटल ओ आगां सेहो जारी रहत। आंगा बढैत रहूं, इ’समाद पढैत रहू।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
विपक्षक भाषा बजैत किछु मीडिया देखेलक अपन ज्ञानक सबूत
बिहार मे जतय 11412 करोड़ क अनियमितता पर हंगामा मचल अछि, ओतहि उप्र में 33 हजार करोड़, मप्र मे 41 हजार करोड़, महाराष्ट्र मे 22 हजार करोड़ आ झारखंड मे 6 हजार करोड़ क अनियमितता पर अगर बिहार विपक्ष चुप अछि त एहन मीडिया सेहो चुप अछि।
जाहि रिपोर्ट क आधार पर किछु मीडिया नीतीश सरकार आ बिहारक सरकारी कर्मचारी कए बेइज्जत करबा मे लागल अछि ओहि रिपोर्ट आधार पर त देशक अन्य राज्य सहित केंद्र सरकार तक घेरा सकैत अछि। बिहार मे 11412 करोड़ क अनियमितता कए अगर विपक्षक भाषा मे किछु मीडिया घोटाला कहि आ लिख रहल अछि त इ संपादक आ संवाददाता दूनू क ज्ञान पर सवाल उठा रहल अछि। जाहि वित्तीय अनियमितता कए लकए एतबा बवाल मचल अछि, दरअसल ओ कोनो घोटाला नहि अछि, केवल बिहार क अफसरशाही क लापरवाही अछि, सेहो किछु आन पैघ राज्य स कम । कमालक गप इ अछि जे कांग्रेस आ राजद क पैघ नेता तक इ मानैत छथि जे एहि मामला मे कोनो दम नहि अछि आ नीतीश कोनाओ बिल क व्यवस्था कडी लेताह। सरकार लेल बिल इकठृठा करब कोनो भारी काज नहि अछि, हां कनि सतर्कता बरतब जरूरी अछि, नहि त चारा घोटाला जेका स्कूटर पर भैंस लदा जाइत। मुदा किछु मीडिया त एकरा चारा घोटाला एखने मानि लेलक आ जनता कए एकटा गलत जानकारी देलक।
सवाल उठैत अछि जे मीडिया एतबा सतही आ मूर्ख सन व्यवहार किया करैत अछि, केन्द्र आ अन्य राज्य मे सेहो एहन या एहि स पैध वित्तीय अनियमितता भ रहल अछि। बिहार मे जतय 11412 करोड़ क अनियमितता पर हंगामा मचल अछि, ओतहि उप्र में 33 हजार करोड़, मप्र मे 41 हजार करोड़, महाराष्ट्र मे 22 हजार करोड़ आ झारखंड मे 6 हजार करोड़ क अनियमितता पर अगर बिहार विपक्ष चुप अछि त एहन मीडिया सेहो चुप अछि। कहबाक अर्थ इ जे एहन मीडिया अपन दिस स किछु बुझबाक या कहबाक सामर्थ नहि रखैत अछि। सवाल अछि जे एकर संबंध मे बुझबा लेल संपादक या संवाददाता कोशिश तक नहि केलथि। भ सकैत अछि एहि राशि क एक-एक टका खर्च भेल हुए आ विकास क गति बढ़ेबा मे जुटल अफसरशाही खर्च राशि क बिल-वाउचर जुटेबा मे समय स जुटि नहि सकल हुए। एहन मे एकरा चारा घोटाला स पैघ घोटाला कोना कहि सकैत छी, जखन कि चारा घोटाला मे बिल गडबर छल, स्कूटर पर भैंस लादल गेल छल, नीतीश सरकार त एखन तक इ कहबे नहि केलथि अछि जे ओ माल कोनो आ कथि पर अनलथि। त फेर एकर तुलना चारा घोटाला स करबाक पाछू कोनो न कोनो पूर्वाग्रह त जरूर अछि। किया कि सरकारी काम काज स जुडल एकटा बच्चा सेहो इ बुझी सकैत अछि जे बेइमान स बेइमान सरकार सेहो सरकारी फंड क राशि बगैर खर्च केने अपन जेब मे रखबाक गलती नहि करत। बेइमानी करनिहार कम स कम बिल-वाउचर दुरुस्त रखैत अछि। योजना राशि क गबन नहि करैत। हां, बिल-बाउचर जुटेबा मे जरूर लापरवाही भ सकैत अछि किया कि ओकर दिमाग टारगेट पूरा करबा मे होइत अछि, बिल वाउचर ओकरा लेल सेकेंडरी जिम्मेदारी होइत अछि। एहन मे इ संभव अछि जे बिल नहीं तैया हुए, जेकरा तैयार करबा मे किछु समय लागि सकैत अछि। हां, बिल जमा केलाक बाद अगर कोनो चारा घोटाला सन उदाहरण सामने अबैत अछि त हम एकर तुलना ओकरा स कडी सकैत छी, मुदा एखन त रचना तक नहि भेल अछि त आलोचना कोना भ सकैत अछि।
एहि लेल विपक्ष आ मीडिया क आरोप स घेरायल सरकार एहि संकट मे तीन सूत्रीय रणनीति पर काज करि रहल अछि। पहिल त विपक्ष कए एहि प्रकार स भटका देलक जे मुदृदा वित्तीय अनियमितता स हुनकर व्यवहार पर केंद्रीत भ गेल। एहि मे सरकार काफी हद तक सफल रहल अछि। दोसर सीबीआई जांच क आदेश पर स्टे लेबा लेल कोशिश करब, किया कि नीतीश कए बुझल अछि जे सीबीआई क अर्थ अछि कांग्रेस ब्यूरो आफ इंवेस्टिगेशन। अगर सीबीआई जांच भेल त ओ सेहो लालू, मुलायम, शिबू आ मायावती जेकां कांग्रेस क इशारे पर नाचबा लेल मजबूर भ जेताह।
तेसर चरण जल्द स जल्द उक्त राशि क या कम स कम ओहि राशि क बिल-वाउचर जुटेबा लेबाक अछि जे हुनकर कार्यकाल मे खर्च भेल अछि। लालू क चिंता एहि ठाम अछि आ हंगामा सेहो एतबे लेल भ रहल अछि। लालू चाहैत छथि जे बिल पूरा समयक बनाउल जाए, अगर नीतीशक कार्यकालक बिल बनैत अछि त राबडी देवी क मुष्किल बढि सकैत अछि। बताउल जा रहल अछि जे नौ हजार करोड मे स लगभग 5 हजार करोड़ क हिसाब मिल गेल अछि। बाकी मिलेबा लेल कोर्ट किछु दिनक मोहलत अगर द दैत अछि आ सरकार सीबीआई जांच क आदेश पर रोक लगेबा मे सफल भ जाए। त पूरा मामला नीतीशक पक्ष मे आबि जाइत एहन मे मीडिया कए गंभीरता देखा इंतजार करबाक चाही जे सरकार केहन बिल जमा करैत अछि, वाउचर क जांच क बाद एक बेर फेर सरकार कए बेइमानी आ धोखाधड़ी क लेल जबावदेह ठहराउल जा सकैत अछि, जखन धरि एहि बिल-वाउचर कए ओके नहि करि देल जाइत अछि, तखन धरि सरकार कए बरी नहि कैल जा सकैत अछि, मुदा एकरा घोटाला सेहो कहब गलत अछि।


text:
नवका- पुरनका लेख सर्च करु...
मधुबनी मे शुक्र, शनि आ रवि दिन मिथिला रंग महोत्सव
मैलोरंग...मैथिली लोक रंग दिल्ली के संस्था अछि आओर एहि संस्था के बेसि नाटक दिल्ली मे होएत अछि. दिल्ली मे मैलोरंगक कइटा नाटक देखबाक सौभाग्य मिलल अछि.
महेंद्र मलंगिया जी आओर प्रकाश झाजीक नेतृत्व मे
मैलोरंग बड़ नीक काज करि रहल अछि.
मैथिली नाटकक जे काज गाम दस नहि भ पाबैत अछि ओ मैलोरंग दिल्ली मे करि रहल अछि.
गामक एकटा छोड़ि मैथिली केर जतेक नाटक देखय लेल मिलल ओ सभ दिल्ली मे. दिल्ली के मंडी हाउस मे प्रकाश झाजीक निर्देशन मे कइटा नाटक देखय लेल मिलल.
प्रकाशझा जी मांजल निर्देशक छथिन्ह. हिनकर निर्देशन मे भेल नाटक लोक के कुर्सी सं बान्हि क राखि दैत अछि. जतेक देर नाटक चलत अहां अपन जगह सं सरैकि नहि सकय छी.
लोक के मंत्रमुग्ध करि दय छथिन्ह. नाटक देखला के बाद लागत जे मन तृप्त भs गेल.
शुक्र दिन एक मई सं मधुबनी मे जे मिथिला रंग महोत्सव भs रहल अछि ओ अहांके गिरिधारी नगर भवन...टाउन हॉल मे भs रहल अछि.
अहां एक सं तीन मई धरि पांचटा नाटकक आनंद उठा सकय छी. नाटक सांझ के साढ़े छह बजे शुरू भs जाएत.
मैलोरंग के ई पांचों नाटक भारत सरकार के संस्कृति मंत्रालयक सहयोग सं भs रहल अछि
पहिल दिन शुक्र के रामेश्वर प्रेम जीक लिखल नाटक जल डमरू बाजे होएत. एकर निर्देशन प्रकाश झाजी खुद करताह.
दोसर दिन दू मई के महेंद्र मलंगिया जीक नाटक देह पर कोठी खसा दिय आओर रोमियो जूलियट पर आधारित मैथिली नाटक चान चकोर के मंचन होएत.
देह पर कोठी खसा दिय के निर्देशन करताह मुकेश झाजी आओर चान चकोर के निर्देशन प्रकाश झाजी करताह.
महोत्सव के अंतिम दिन तीन मई रवि के सेहो दुटा नाटक अछि. राजकमल चौधरी जीक मैथिली नारि: चारि रंग आओर फांस.
मैथिली नारि: चारि रंग के निर्देशक छथिन्ह देवेन्द्र जी आ फांस के निर्देशक श्याम कुमार साहनी जी छथिन्ह.
मैलोरंग के सभ कलाकार एक पर एक छथिन्ह. मुकेश झाजी मैलोरंग के स्टार छथिन्ह. संतोष जी, प्रवीण जी, अनिल जी सभ अपन अभिनय सं अहां के थापैड़ि बजाबय लेल मजबूर करि दैताह.
मधुबनी...मिथिलाक लोक के लेक ई नीक मौका अछि जे मैलोरंग अहां सभ लेल पांचटा मैथिली नाटक देखबाक अवसर आनलक. एकरा मिस नहि करब.
जय मिथिला...जय मैथिली.
1 टिप्पणी:


text:
चन्द्रपुर नगरपालिका
मध्य नेपालक रौतहट जिलामे रहल चन्द्रपुर नगरपालिका द्रुततर गतिमे बैढरहल नगर छी । चन्द्रनिगाहपुर बजार रहल ठामक केन्द्र बनाएल गेल अछि ।[१]ई नगरपालिका २०६८ साउन १ सँ लागू होए लेल बनाएल गेल मुदा कार्यन्वयनमे हाल जेठ ४,२०७१ सँ आएल अछि । एकरा नगरपालिका घोषणा करैत बेरमे चन्द्रनिगाहपुर,जुडिबेला,पौराही,सन्तपूर मटिऔन आर डुमरीया मटिऔन गाउँ विकास समितिसभ समावेश कएल गेल अछि । आर्थिक वर्ष २०६८/६९क बजेटमार्फत् मुलुकमे ४१ नयाँ नगरपालिका थपैत कटारी सहो नगरपालिका बनल अछि । महानगरपालिका, उपमहानगरपालिका आर नगरपालिका करि आब मुलुमे कूल १३० भेल अछि तथा गाविसक संख्या ३ हजार ९ सय १५ सँ घैटक ३ हजार ६ सय ३३ भेल अछि ।
जनसङ्ख्या[सम्पादन करी]
चन्द्रनिगाहपुर,जुडिबेला,पौराही,सन्तपूर मटिऔन आर डुमरीया मटिऔन गाविससभ मिलाक चन्द्रपुर नगरपालिका बनाएल गेल अछि । तहिदुवारे बि.स.२०६८ क जनगणना अनुसार ई ठामसभक जनसंख्याक जोएड ७२,०५९ रहल ।[२]
सन्दर्भ सामग्रीसभ[सम्पादन करी]
- ↑ "थप ७२ नयाँ नगरपालिका", अन्तिम पहुँच मई १८,२०१४।
- ↑ "नेपाल जनगणना बि.स.२०६८", अन्तिम पहुँच नवम्बर २०१२।


text:
सहरसा। 17 मार्च। शहर के बंगाली बाजार मे रेल ओवरब्रिज निर्माण लेल कोलकाता के सीईटी प्राइवेट लिमिटेड के इंजीनियर सभक टीम सहरसा पहुंच गेल अछि। इंजीनियर सभक टीम सहरसा केर प्रस्तावित रेल ओवरब्रिजक निर्माण लेल पछिला दुई दिन से सर्वे करबाक काज शुरू क' देलनि अछि। सर्वें क' रहल सीईटी प्राइवेट लिमिटेड के कर्मी कहलनि कि एखन एक सप्ताह धरी सर्वे करबाक काज चलत। दिन भरी चली रहल सर्वे केर दौरान शहर के बंगाली बाजार व पूरब बाजार मे कैको दोकानदार सभ सेहो सर्वेयर से पुछ्लैन्ह कि आखिर रेल ओवरब्रिज कहिया धरी बनत?
सर्वे क' रहल सर्वेयर एहि संबंध मे साफ तौर पर कहलनि कि सर्वे रेल ओवरब्रिज निर्माण काज शुरू करबाक लेल भ' रहल अछि। लेकिन ओवर ब्रिज कहिया धरी बनत ई जानकारी रेल अधिकारी द' सकैत छैथ। रेल अधिकारीक सूत्र सँ भेटल जानकारी केर मुताबिक रेलवे ढाला क्रॉसिंग से 800 मीटर पूरब तक सर्वे कराओल जे रहल अछि। क्रॉसिंग के दुनु दिस 800 मीटर आओर उत्तर दक्षिण दिशा मे करीब 200 मीटर तक सर्वे कराओल जायत। जाहिक लेल इंजीनियर व आन तकनीशियन के टीम सहरसा मे कैम्प लगाएब शुरू क' देलन्हि अछि। अपने के बता दी कि शहर में बढ़ैत जाम केर समस्या सँ निदान दियेबाक लेल सहरसा के बंगाली बाजार मे रेल ओवरब्रिज बनेबाक कैको बरख सँ लंबित अछि।


text:
देश अपन स्वतंत्रताक 68 वर्ष पूरा केलक। एहि 68 वर्ष मे देश कतेको मामले मे सकारात्मक परिणाम देलक आ खूब प्रगति केलक अछि। सामाजिक, आर्थिक आ सांस्कृतिक प्रगतिक सं संग आन क्षेत्र मे सेहो देश उल्लेखनीय प्रगति केलक अछि। मुदा 1947 क परिपेक्ष मे देखिए त 2015 मे किछु एहनो क्षेत्र अछि जे उपेक्षित रहि गेल त किछु एहनो अछि ताहु स बदतर भ गेल। जाहि पर विचार आ मंथन समग्र विकास लेल जरूरी नहि बल्कि अनिवार्य अछि। आशावादी नजरि स निराशावादी समाजक मसला कए उठेबाक हमर सतत प्रयास रहल अछि। आजादीक 69 साल बाद हम अपन शहर, अपन राज्य, अपन देश आ अपन समाज कए कतए आ कोना देखैत छी, ओकरा केहन आ कोना बनेबाक सपना गढैत छी ताहि पर इसमाद किछु विशेष लोक क आलेख अपने लोकनिक समक्ष राखि रहल अछि। आजादीक 69 साल बाद क एहि विशेष आयोजन क आजुक आलेख प्रस्तुत अछि। – समदिया
सूरज मंडल
विकास लेल कोनो क्षेत्रक अपन पहचान जरूरी दै, एहि मादे मधेपुरा कए जिला बनेबाक प्रयास सच पूछू त आजादी स पूर्व मे शुरू भेल। भागलपुर स अलग मधेपुरा क अपन अस्तित्व बनेबा लेल सतत प्रयास होइत रहल मुदा एकटा चूक नहि केवल सहरसा कए मधेपुरा स पहिने जिला बना देलक बल्कि मधेपुरा कए जिला बनबा लेल 1981 तक इंतजार करै पडल। सहरसा 1 अप्रैल, 1954 मे भागलपुर जिला स अलग जिला घोषित भेल, मुदा सहरसा क मुकाबला मधेपुरा जिला बनबा लेल बेसी योग्य छल। एहि लेल मुहिम सेहो चलि रहल छल। मुहिम कए सफल करबाक जिम्मा बिहार सरकार मे कानून विभाग क कैबिनेट मंत्री बाबू शिवनंदन प्रसाद मंडल पर छल जे एहि इलाकाक पैघ नेता छलाह। मुदा जाहि दिन एहि विषय पर सदन मे बहस चलि रहल छल ओ गहिर नींद मे छलाह। एहन सुतल छलाह जे मतदान तक मे भाग नहि ल सकलाह। बाबू शिवनंदन प्रसाद मंडल क आंखि अगर सदन मे खुलल रहिते त सहरसा क बदला मे ओहि दिन मधेपुरा जिला बनि गेल रहिते। सदन मे सहरसा क प्रस्ताव पारित भ गेल आ मधेपुरा क चर्च तक नहि भेल।
मधेपुरा कए जिला बनेबा लेल पहिल प्रयास 1935 मे कैल गेल। ओहि समय मे गवर्नमेंट ऑफ़ इंडिया एक्ट क तहत किछु प्रान्त मे जे चुनाव भेल, ओहि ठाम क सदर कए प्राइम मिनिस्टर या प्रीमियर कहल गेल। अतः जिला बनेबा लेल बिहार क प्राइम मिनिस्टर कए 1935 मे पहिल बेर ज्ञापन देल गेल। तत्कालीन प्रधानमंत्री बिहार डॉ श्रीकृष्ण सिंह एहि संबंध मे ज्ञापन स्वीकार केलथि। मुदा एकरा लेल गंभीर प्रयास शुरु भेल 1947 मे। सहरसा लेल जखन मुहिम शुरू भेल त मधेपुरा कए सहरसा स पहिने जिला बनेबाक मांग जोर पकडी लेलक। एहि उद्देश्य कए ल कए मधेपुरा कांग्रेस आफिस मे दिनांक 8-8-1947 क सांझखन करीब 7 बजे एकटा सार्वजानिक सभा भेल, जेकर अध्यक्षता भूपेंद्र नारायण मंडल केलथि। हुनक नामक प्रस्ताव देलथि उमादास गांगुली आ समर्थान केलथि शीतल प्रसाद मंडल। एहि बैसार मे सर्वसम्मति स प्रस्ताव पास भेल जे मधेपुरा कए सहरसा स पहिने जिला बनेबाक चाही। जेकरा लेल निम्नलिखित कारण क उल्लेख कैल गेल-
(1) मधेपुरा उत्तर भागलपुर क मध्य मे पडैत अछि, मुदा सहरसा जिला क दक्षिण-पश्चिम मे अछि।
(2) मधेपुरा 80 वर्ष पुरान सबडिविजन अछि। सुपौल आ मधेपुरा मे सिविल कोर्ट, क्रिमिनल कोर्ट, जेल, अस्पताल आ प्रायः सब प्रकार क सरकारी महकमा मौजूद अछि। जनसाधारण कए मधेपुरा एबा-जेबा आ रहबा मे काफी सुविधा होएत। मुदा सहरसा एकटा नव जगह अछि आओर ओहि ठाम सबकिछु क निर्माण अनिवार्य होएत। एहन मे मधेपुरा मे जिला क सदर मुकाम भेला स सरकारी राशि क बचत होएत।
(3) मधेपुरा कोशी स दूर अछि आ एकर सतह सहरसा क सतह स 5 (पांच) फुट ऊँच अछि। मुदा सहरसा कखनो कोशी, तिलाबे आ धीमरा क प्रखर धारा स प्रभावित भ सकैत अछि।
(4) जलवायु क दृष्टि स सेहो मधेपुरा स्वस्थ्य-कर अछि। सहरसा भयंकर महामारी (प्लेग, मलेरिया, कालाज्वर, हैजा, चेचक वगैरह) स प्रतिवर्ष पीड़ित रहैत अछि।
(5) यातायात क नजरि स जिला महकमा आ जन-सुविधा लेल मधेपुरा विशेष सुगम अछि। मुरलीगंज तक रेल सम्बन्ध, फुलौत तक बढ़िया सड़क आदि अछि।
(6) सुपौल क सातटा थाना क भीतर केवल सुपौल आ थरबिट्टा क सिवाय शेष पांच थाना (भीमनगर, प्रतापगंज, डगमारा, त्रिवेणीगंज, छातापुर) क लोक कए मधेपुरा भ कए सहरसा जाइ पडैत अछि। एहि प्रकार स लोधरहारा कए छोडि कए बांकीये सात थाना (मधेपुरा, सिंघेश्वर स्थान, सौर बाज़ार, सोनबर्षा, किशुनगंज, आलमनगर, मुरलीगंज) क लोक कए मधेपुरा आयब बेसी सुविधाजनक होएत।
(7) एहि प्रकार स इ सभा सरकार स मांग करैत अछि जे वस्तुस्थिति क जांच लेल एकटा निष्पक्ष कमीशन नियुक्त क आवश्यक कार्यवाई कैल जाये।
(8) निश्चय भेल जे पाँच गोटेक एकटा प्रतिनिधिमंडल अतिशीघ्र आवश्यक अधिकारी सब स भेंट करि उक्त मांग पर चर्च करताह। एहि प्रतिनिधिमंडल मे बाबू भुवनेश्वरी प्रसाद मण्डल, बाबू सागर मल, मौलवी हलीम , बाबू कार्तिक प्रसाद सिंह, प्रेजिडेंट, थाना कांग्रेस कमिटी शामिल हेताह।
(9) एकर अलावा एकटा आओर कमेटी बनाउल गेल जेकरा एहि आन्दोलन कए बराबर चालू रखबाक जिम्मेदारी सौंपल गेल। एहि मे बाबू बिन्ध्येश्वरी प्रसाद मण्डल (सचिव), बाबू महावीर प्रसाद सिंह, बाबू सुधीन्द्र नाथ दास, बाबू कमलेश्वरी प्रसाद मण्डल , काजी अबू ज़फर, बाबू गजेन्द्र नारायण महतो, बाबू शीतल प्रसाद मण्डल, बाबू हलधर चौधरी, बाबू कमलेश चन्द्र भाधुरी, बाबू सुरेन्द्र नारायण सिंह आ बाबू कैलाशपति मण्डल कए राखल गेल।
एहि बैसारक सबटा प्रस्ताव कए निम्नलिखित अधिकारी कए पढेबाक निर्णय सेहो भेल।
1. Home Member, Government of India.
2. President, Constituent Assembly.
3. H. E. Governor of Bihar.
4. Prime Minister, Government of Bihar.
5. President, Bihar Provincial Congress Committee.
6. Hon`ble Health Minister, Government of Bihar.
7. Parliamentary Secretary Babu Shiv Nandan Prasad Mandal & Babu Bir Chand Patel
एहि बैसार मे आन्दोलन हेतु चंदा सेहो संग्रह भेल। (1) बाबू बिन्ध्येश्वरी प्रसाद मण्डल – 10 रु/- (2) बाबू सागर मल – 10 रु/- (3) बाबू मदन राम – 10 रु/- (4) बाबू रघुनन्दन प्रसाद मण्डल – 15 रु/- (5) बाबू शीतल प्रसाद मण्डल – 5 रु/- (6) बाबू नंदन प्रसाद सिंह – 5 रु/- (7) बाबू भुवनेश्वरी प्रसाद मण्डल कहलथि जे शेष खर्च हम उठायब।
मधेपुरा कए जिला बनेबाक मुहीम क अभिभावक आ संरक्षक मधेपुरा क महान सपूत स्व रासबिहारी लाल मण्डल क पैघ पुत्र स्व भुवनेश्वरी प्रसाद मण्डल छलाह जे ओहि समय मे भागलपुर जिला कांग्रेस कमिटी क अध्यक्ष सेहो छलाह। वो तात्कालिक भागलपुर लोकल बोर्ड (जिला परिषद्) क सेहो अध्यक्ष छलाह। मुदा विधि क विधान एहन जे मधेपुरा क इ मुहिम शुरू भेल छल तखने 1948 मे हुनकर मृत्यु भ गेल। बाद मे हुनकर पीसियौत भाई स्व भूपेंद्र नारायण मण्डल (रानीपट्टी) आ सहोदर छोट भाई स्व बीपी मण्डल एहि मांग लेल संघर्ष करैत रहलाह। मुदा सहरसा कए जिला बनेबाक फैसला जखन लेल जा रहल छल, तखन मधेपुरा क पैघ नेता आ प्रतिनिधि नेता स्व शिवनंदन प्रसाद मण्डल (रानीपट्टी), जे बिहार सरकार मे कबिनेट मंत्री सेहो छलाह, स एहन चूक भेल जे टीस मधेपुरा कए बहुत दिन तक कचोटैत रहल। 9 मई, 1981 कए आखिरकार ओ सपना पूरा भेल। मधेपुरा जिला बनल। एकर औपचारिक घोषणा रासबिहारी विद्यालय में आयोजित एकटा समारोह में भेल। सभा क अध्यक्षता पूर्व मुख्यमंत्री आ मधेपुरा क पहिल विधायक बीपी मण्डल क रहल छलाह। अपन भाषण क शुरुआत करैत स्व मण्डल कहला जे हम इश्वर कए धन्यवाद दैत छी जे हमरा जीवैत इ दिन आयल आ हम मधेपुरा कए जिला बनबा काल नीबैत छी। मधेपुरा कए जिला घोषित करबा लेल जे लम्बा पृष्ठभूमि रहल ओ स्व मण्डल क एहि उदगार स बुझल जा सकैत अछि। मधेपुरा जिला त बनल मुदा बहुत देरी स जाहि खारित इ इलाका बहुत पिछडि गेल। एकर ओ सतत विकास नहि भ सकल जे एकरा आजादी स पूर्व अपन आसपास क इलाका स आगू बढा रखने छल।
लेखक दिल्ली विश्वविद्यालय मे प्राध्यापक आ पूर्व मुख्यमंत्री बीपी मंडल क पौत्र छथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
महंगाई... भ्रष्टाचार... घोटाला... कालाधन के लsक लोक सभ परेशान अछि. लोक हजार-लाख कमाई लेल जिनगी गुजारि दैत अछि.
नवका- पुरनका लेख सर्च करु...
आम लोक मे सरकार के प्रति बढ़ल गुस्सा…शरद पवार के मारलक चांटा
आम लोक मे महंगाई... घोटाला... भ्रष्टाचार के लsक सरकार के प्रति गुस्सा बढ़ल जा रहल अछि.
एकर नतीजा आई दिल्ली के एनडीएमसी सेंटर मे देखय लेल मिलय. एहि ठाम हरविंदर सिंह नामक एकटा लड़का कृषि मंत्री शरद पवार के चांटा जड़ि देलक.
हरविंदर के साफ कहनाय छल जे महंगाई सं आम लोक परेशान अछि आओर एकरा लेल ओ सरकार के जिम्मेदार मानैत अछि. एहि लेल ओ शरद पवार के थापड़ि मारलक.
हरविंदर एहि सं पहिनेपूर्व दूरसंचार मंत्री सुखराम पर सेहो हमला कएने छल. हरविंदर सिंह के हिरासत मे लsक पूछताछ चलि रहल अछि.
ओना एहि सं एक दिन पहिनहि बीजेपी नेता यशवंत सिन्हा कहने छलखिन्ह जे आम लोक महंगाई सं परेशान अछि एहि मे कोनो अचरज नहि होएत जे लोक महंगाई के खिलाफ हिंसा पर उतारु भ जाएत.
बीजेपी नेता माया सिंह कहलीह जे सरकार के आबहुं लोक के गुस्सा के समझबाक चाही.
लेफ्ट नेता के कहनाय छल जे हम सेहो भ्रष्टाचार के खिलाफ छी... महंगाई के खिलाफ छी... एकर खिलाफ हम सरकार सं लड़ि रहल छी. मुदा थापड़ि मारय के एहि काज के पक्ष मे नहि छी. सभ्य समाज मे एकर जगह नहि अछि.
बीजेपी नेता आओर अभिनेत्री स्मृति ईरानी सेहो एकर निंदा करलीह आओर कहलीह जे लोकतंत्र मे अपन बात कहय के सभ के आजादी अछि मुदा एहि तरहक काज के कोनो तरहे ठीक नहि कहल जा सकैत अछि.
पवार के चांटा मारय के चारु कात निंदा कएल गेल अछि मुदा एकरा ओहिना नहि छोड़ल जा सकैत अछि.
ओना शरद पवार के कृषि मंत्री रहैत सब्जी... दाल... तेल... दूध और चीनी के दाम बेतहाशा बढल अछि.
महंगाई... भ्रष्टाचार... घोटाला... कालाधन के लsक लोक सभ परेशान अछि. लोक हजार-लाख कमाई लेल जिनगी गुजारि दैत अछि.
मुदा नेता...मंत्री सभ के संपत्ति के खुलासा देखबय तं अहां के पता चलत जे नेता... अफसर... मंत्री सभ के धन साल भर मे दू-दू... चारि-चारि गुना बढ़ि गेल अछि.
लोक के पास पाए नहि अछि आओर कइटा लोक करोड़ों टका विदेशी बैंक मे जमा करने अछि.
अंग्रेज तं देश सं धन लूटि क अपना देश ल जाएत छल मुदा एकरा कि कहबय जेहि में अपने देश के लोक... अपन धन के विदेश मे लs जाsक जमा करि रहल अछि.
कहल तं ई जा रहल अछि जे अगर विदेश मे जमा धन अगर देश मे वापस ल आएल जाए तं कई साल धरि लोक के टैक्स नहि देबय पड़तन्हि. विकास के काज एकदम सं तेज भ जाएत. देश चमैक जाएत. मुदा एकरा करत के.
बाबा रामदेव अनशन करलक तं रातोंरात तंबू उखाड़ि देल गेल... अन्ना हजारे के सेहो पकड़ि क तिहाड़ भेज देल गेल छल. मुदा लोक के गुस्सा के देखैत सरकार के अन्ना के छोड़य पड़ल.
एतय सभ होएतहुं अगर लोक के सभ किछ ठीक होएत नहि देखाएत तं लोक के गुस्सा भड़कबे करत.
मुदा लोक के कानून-व्यवस्था के हाथ मे नहि लेबाक चाही. लोकतंत्र मे हिंसाक कोनो स्थान नहि अछि.
अहांक के हिंसक होए के कोनो जरूरत नहि अछि. अहांक लेल सभसं पैघ हथियार अहांक वोट अछि.
अगर अहां के लगैत अछि जे सरकार अहांक अनुसार नहि चलि रहल अछि. अहांक मनक नहि करि रहल अछि बस वोट के हथियार सं कुर्सी सं उतारि दिअ ओहन सरकार के.
वोट...अहांक मत अहांक एहन हथियार अछि जेहि के आगां बड़का सं बड़का नेता अहां के चरण स्पर्श करय लेल तैयार रहत.
एकर महत्व के पहचानु. वोट देबय लेल जरूर जाउ. भ्रष्टाचारी...कालाधन के पक्ष लेबय वाला के सबक सीखाउ.
वोट के टाइम मे जाति...धर्म के नाम पर... भाई-भतीजा के नाम पर... दू-चारि टका के नाम पर अपन वोट के बर्बाद नहि करु. वोट नामक हथियार के सही इस्तेमाल करु.
सदस्यता लें टिप्पणियाँ भेजें (Atom)


text:
आइआइएम अहमदाबाद स पास आउट छात्र क अद्भुत पहल
ब्रांडेड तरकारीक पहिल चेन बिहार मे खुलय जा रहल अछि। सुधा के बाद समृद्धि बिहारक पहचान बनत। सुधा बिहार मे ओहि समय मे अपन नाम बनौलक जखन बिहार मे सहकारिता आ व्यापार क माहौल लगभग भ चुकल छल। आइ हालात बदलल अछि। आइआइएम स पढ़ल दूटा बिहारी छात्र नौकरी मांगबाक बदला मे नौकरी पैदा करबाक जे कोशिश केलथि अछि, समाद क पूरा टीम हुनकर अभिनंदन करैत अछि। हुनक संपूर्ण परियोजना क संबंध मे विस्तार स बता रहल छथि समदिया उज्जवल कुमार।
बिहारक सपना छथि कौशलेंद्र आ ओमप्रकाश
एखन धरि 5000 किसान कए जोड़लथि
पिछला दू साल स चलि रहल छल पायलट प्रोजेक्ट
नीतीशक हाथ स होयत चेन क उद्घाटन
वेंडर कऐ डिग्नीटी दिएबाक सपना
25 गोटे कए सीधा रोजगार
भ रहल अछि हर दिन 70 हजार टका क कारोबार
बिजनेस क तरीका
सबहक एकेडमिक फाईल
दिसंबर तक पांचटा पॉली हाऊस क प्रोजेक्ट होयत लांच
राजधानी क सबटा कॉलोनी मे शीघ्र हायत स्टॉल
सीन-1. यउ यार, पैकिंग टाईम ओवर भ रहल अछि। देखूे, रेट लिस्ट मिलल वा नहि। सबहक बिल एखन धरि नहि मिलल अछि। अनुज अपन लोकक संग कोऑर्डिनेशन बनेबा मे व्यस्त छथि। दिन क दू बाजल अछि। व्यस्तता हर दिन बढि़ जाइत अछि। नीक होयत अहां सब गप करबा लेल हमार कंट्रोल ऑफिस मे आबि।
सीन-2. हरेंद्र पैंकेजिंग मे व्यस्त छथि। हरेंद्र क ऊपर क्वालिटी कंट्रोल क सेहो जिम्मेवारी अछि। एक-एकटा आइटम पर नजरि रखैत छथि। पैकेज मे कनिक चूक भेल त, सबटा क्रेडिट खराब भ जाइत। ओमप्रकाश हरेंद्र कए बता कए निकलि रहल छथि जे ओ कंट्रोल ऑफिस जा रहल छथि।
सीन-3. कौशलेंद्र अपन लैपटॉप पर बजट क रिव्यू करि रहल छथि। आगू क प्लानिंग ड्राफ्ट करबा सेहो कौशलेंद्र क जिम्मेवारी अछि। एहि लेल कौशलेंद्र कए एकटा केबिननुमा अलग चैंबर देल गेल अछि। कॉरपोरेट कल्चर क भांति कौशलेंद्र स भेंट करबाक पूर्व हुनका स सहमति लेनाइ सेहो नहि बिसरैत छथि।
इ तमाम सीन कोनो कोई पैघ कॉरपोरेट हाऊस क नहि अछि। बल्कि एहन बिहारी जज्बा क अछि, जे उपेक्षित रहल वेंडरिंग क पेशा कए एकटा नव मुकाम देबाक सोचलथि अछि। आइआइएम अहमदाबाद स एमबीए क पढ़ाई पूरा करबाक बाद कौशलेंद्र आ ओमप्रकाश लाखो टकाक अट्रैक्टिव पैकेज कए त्याग कए किछु अलग करबाक सोचलथि। एहि मे हुनकर ओ परिवेश आधार बनल, जतय स ओ अबैत छथि। किसान परिवार स अबैक कारण कौशलेंद्र किसान क दर्द आ हुनकर शोषण कए लग स देखने छथि। जखन एमबीए क लास्ट ईयर मे रहथि तखने ओ पैसला केलथि जे हुनका प्लेसमेंट मे पार्टिसिपेट नहि करबाक अछि
कौशलेंद्र आ ओमप्रकाश कहलथि जे तरकारी कए सेहो ब्रांड बनेबाक सपना अछि। जेना डेयरी प्रोडक्ट क रूप मे ‘सुधाÓ एकटा ब्रांड बनि कए उभरल अछि, तहिना तरकारी मामला मे ‘समृद्धिÓ एकटा ब्रांड बनि कए उभरत। कौशल्या फाउंडेशन क चेन अगिला माह खुलत। इ चेन मात्र बिहार मे नहि, पड़ोसी राज्य झारखंड आ उत्तरप्रदेश मे सेहो खुलत।
प्राइस कंट्रोल क फंडा
छोट किसान क इ आम शिकायत होइत अछि जे हुनका लग प्रोडक्ट क प्राइस एकाएक डाऊन भ जाइत अछि। वजह होइत अछि, एक संग पैघ मात्रा मे प्रोडक्शन आ ओकरा प्रिजर्व करबाक समस्या। एकरा लेल कौशलेंद्र आ ओमप्रकाश ‘पॉलिहाऊसÓ प्रोजेक्ट पर काज कए रहल छथि। एहि टेक्निक क जरिए कोनो तरकारी क उत्पादन कए एहि तरहे मैनेज करब संभव भ सकत जे ओहि समय मे पैघ मात्रा मे एकर उत्पादन न भ सकत। ओमप्रकाश एहि संबंध मे कहलथि जे एहि साल क अंत तक पांच पॉली हाऊस शुरू भ जाइत। एकटा पॉली हाऊस स पांच सौ किसान कए लाभ भेटत।
…आओर कारवां बनैत गेल
चूंकि कौशलेंद्र क पारिवारिक पृष्टïभूमि किसान रहल अछि, एकर कारण स ओ सब स्तर पर अपन तैयारी पूरा करि लेलथि। जूनागढ़ इंजीनियरिंग कॉलेज स एग्रीकल्चर मे बीटेक क पढ़ाई पूरा केलथि। एकर बाद रहल-सहल कमी आइआइएम, अहमदाबाद स पूरा भ गेल। एमबीए क पढ़ाई पूरा हुएबाक क्रम मे बिहारी टैलेंट क एकटा जमात बनल गेल। से पहिल कौशलेंद्र बिहार स उपजेवाला तरकारी कए एकटा ब्रांड देबाक सोचलथि। एहि मे हिनकर संग देबा लेल आगू बढ़लथि आइआइएम स पास ओम प्रकाश सिंह। एन.एम.आइ.एम.एस, मूंबई स एमबीए करबाक बाद अनुज, एमएससी करि चुकल धिरेंद्र आ ग्रेजुएट हरेंद्र कुमार पटेल सेहो कौशल्या फाउंडेशन स जुडि़ गेल छथि।
डेढ़ लाख स शुरू भेल छल कारोबार
अपन स्कॉलरशिप क राशि आ किछु अन्य अवार्ड क तहत भेटल टका कए कलेक्ट करि कए कौशलेंद्र आ ओमप्रकाश कारोबार क नींव रखलथि। ब्रांड नेम रखल गेल ‘समृद्धिÓ आ मदर एजेंसी क रूप मे ‘कौशल्या फाउंडेशनÓ कए रजिस्टर्ड कराउल गेल। लगभग 50 हजार टका क लागत स एकटा रेफ्रिजरेटेड वान बनवाउल गेल, जाहि मे राखि कए तरकारी बाजार तक पहुंचाइल जा सकल।
पहिल दिन क सेल छल छह टका
ओमप्रकाश कहलथि जे पहिल दिनक सेल छल छह टका। हालांकि महीना क अंत तक इ राशि पांच सौ तक जा पहुंचल। दोसर महीना इ राशि करीब हजार रुपए तक जा पहुंचल। ओमप्रकाश क कहब अछि जे आइ एक दिन मे करीब सत्तर हजार टकाक करोबार भ रहल अछि। हर महीना स्टाफ्स पर 1.25 लाख रुपए खर्च भ रहल अछि। 25 गोटे त नौकरी करि रहल छथि आ सत्तर गोटे सीधा एकरा स जुड़ल छथि। हिनका संग दिहाड़ी कारोबार भ रहल अछि। एकर अलावा पांच हजार किसान कए अपन प्रोडक्ट कए सीधा बेचबाक सुविधा द रहल छी।
बंटा है डिपार्टमेंट
काज क पूरा बंटवारा अछि । ओमप्रकाश आ कौशलेंद्र ओवर ऑल स्ट्रेटिजी तय करैत छथि। एकर अलावा मॉनिटरिंग क जिम्मेवारी सेहो हिनके दूनू लग अछि। ओतहि अनुज ऑडिटिंग क काज करैत छथि। एकरा संगहि प्राइस रेट तय करब, परचेजिंग बिल मिलायब, गोदाम मे डिस्प्ले बोर्ड पर रेट चार्ट बनायब अनुज क जिम्मे अछि। दीपक काउंटर संम्हारबाक अलावा क्वालिटी कंट्रोल क जिम्मेवारी सेहो सम्हारने छथि। ओतहि हरेंद्र आ धीरेंद्र किसान क संग कोऑर्डिनेशन बनेबा मे माहिर छथि। जरूरत पड़लाह पर स्थानीय स्तर पर भेल कोनो दिक्कत कए बखूबी हल करैत छथि।
सीएम करताह चेन क शुभारंभ
वेजिटेबल ब्रांड क चेन क शुभारंभ सीएम नीतीश कुमार एहि माह करताह। एकर बाद स राजधानी मे एक संग करीब 15 तरकारी बाजार मे एकर स्टॉल लागि जाइत। एहि संबंधर मे ओम प्रकाश कहलथि जे एकर पाछु हमर सबहक मंशा अछि जे लोक वेजिटेबल वेंडर वाला क प्रति अपन नजरिया बदलि लथि। संगहि हुनका एकटा सोशल डिग्नीटी सेहो भेटत।
होम डिलिवरी क सेहो सुविधाकौशल्या फाउंडेशन क बैनर तरे आइआइएम पास आउट छात्र क बिजनेस तीन ग्रुप मे बंटल अछि। कुल बिजनेस क 60 फीसदी पार्टनर वेंडर क संग, 30 फीसदी इंस्टीच्युशंस क संग आ मात्र 10 फीसदी काउंटर सेल होइत। एकर अलावा कॉल क आधार पर होम डिलिवरी क सेहो सुविधा एकर जरिए मुहैया कराउज जाइत अछि। एकरा लेल शर्त अछि जे ऑर्डर 50 किलो स कम नहि हेबाक चाही। फतुहा, एकंगरसराय आओर आरा स तरकारी मंगाउल जा रहल अछि।
कोर कमिटी क मेंबर क एकेडमिक बैकग्राउंड
ओमप्रकाश
टेंथ-डिनौबली, धनबाद
प्लस टू-डिनौबली, धनबाद
गेजुएशन(हिस्ट्री ऑनर्स)-दिल्ली यूनिवर्सिटी
एमबीए(2007 बैच)-आइआइएम, अहमदबाद
कौशलेंद्र
टेंथ-जवाहर नवोदय विद्यालय, नवादा
प्लस टू-साइंस कॉलेज, पटना
बी टेक-जूना गढ़ एग्रीकल्चर कॉलेज
एमबीए-आइआइएम अहमदाबाद
अनुज
टेंथ-पूसा, समस्तीपुर
प्लस टू-मुजफ्फरपुर
ग्रेजुएशन-दिल्ली यूनिवर्सिटी (हिस्ट्री)
एमबीए-एन एम आइ एम एस, मंूबई
धिरेंद्र
एम एस सी इन केमेस्ट्री- मगध यूनिवर्सिटी
हरेंद्र कुमार पटेल-ग्रेजुएट-मगध यूनिवर्सिटी


text:
दरभंगा। 07 दिसम्बर। आजादी केँ 70 बरख बादो मिथिलाक एक गाम एहेन अछि जाहि गाम मे एको गोटा मैट्रिक पास नहि अछि। गोसलवार गाम दरभंगा जिला मुख्यालय सँ महज 3 किलोमीटर केर दुरी पर बहादुरपुर प्रखंड मे स्थित अछि। करीब 1200 आबादी बला एहि गाम मे हाईस्कूल आओर मिडिल स्कूल के तँ बाते छोड़ू प्राइमरी स्कूल सेहो नहि अछि। मुदा एतेक दिक्कतक बावजूद खुशीक गप ई अछि कि एहि गामक 4 बेटी अप्पन मजबूत इच्छाशक्ति केर कारण इतिहास रचे जे रहल छथि।
गोसलवार गामक विश्वनाथ सहनी केँ बेटी कविता कुमारी, बिंदेश्वर सहनी केँ बेटी पूजा कुमारी, कन्हैया सहनी केँ बेटी नेहा कुमारी आओर कुशेश्वर सहनी केँ बेटी गीता कुमारी अगिला बरख 2018 मे मैट्रिक केर परीक्षा मे बैसै बला छथि। ई सभ बच्चिया अप्पन गाम सँ 7 किलोमीटर दूर आनंदपुर बालिका हाईस्कूल केँ छात्रा छथि। छात्रा नेहा कुमारी कहली कि गाम मे स्कूल नहि होयबाक कारण हमरा सभके बढ़बा मे बहुत दिक्कत होयत अछि। हमरा सभकेँ 7 किलोमीटर दूर बढ़बाक लेल स्कूल जे पड़ैत अछि। हमरा सभके कैको दिन देरी होयबाक कारण फटकार सेहो सुने पड़ैत अछि। ओतहि, छात्रा कविता कुमारी कहली कि अप्पन गाम सँ हम सभ पहिल बेर मैट्रिक परीक्षा देब। हमरा सभक कोशिश अछि कि नक मार्क्स आनिकेँ अप्पन गामक नाम रोशन करी।
आनंदपुर हाईस्कूल केर प्रिंसिपल अरुण कुमार झा कहलनि कि हम सभ एहि बात सँ बहुत गर्व महसूस क' रहल छी कि आजादी केँ 70 बरखक बाद गोसलवार गामक बेटी सभ मैट्रिक परीक्षा द' रहल छथि। हम सभ चारो बच्चिया केँ खूब मदैद क' रहल छी आओर यदि ई बच्चिया सभ पास करैत छथि तेँ हम सभ चारो क' पुरस्कृत सेहो करब।
अपने क' बता दी जिला मुख्यालय सँ महज 3 किलोमीटर केर दूरी पर स्थित गोसलवार गाम मे नहिये तेँ कोनो आंगनबाड़ी केंद्र अछि आओर नहिये कोनो स्वास्थ्य उपकेंद्र। गाम क' जोड़बाक लेल कुन पक्की सड़क सेहो नहि अछि। गामक बेसी लोग मजदूरी करैत अछि, आओर बच्चा सभ स्कूल जेबाक बजाय अप्पन दिनचर्या केर रुप मे बकरी चरबैत, घास काटैत आ जारैन बिछबाक काज करैत अछि।


text:
काठमाडौं जिला
काठमाडौं जिल्ला (नेपालभाषामा:येँ जिल्ला) नेपालक राजधानी जिला छी । नेपाल अधिराज्यक मध्य पहाडी प्रदेशमा पूर्वमा साँगा भञ्ज्याङ, पश्चिममा वाडभञ्ज्याङ, उत्तरमा पाँचमाने भञ्ज्याङ आर दक्षिणमा फर्पिङ ४ भञ्ज्याङभित्र अवस्थित काठमाडौं उपत्यकाभित्र ३ जिला मधेय काठमाडौं एकटा छी । ई जिलाक पूर्वम भक्तपुर आर काभ्रेपलाञ्चोक, पश्चिममा धादिङ आर नुवाकोट, उत्तरम नुवाकोट आर सिन्धुपाल्चोक आर दक्षिणमा ललितपुर आर मकवानपुर जिला अवस्थित अछि ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
महत्वपूर्ण स्थलसभ[सम्पादन करी]
किछ महत्वपूर्ण ठाम अहि प्रकार अछि
जिलागत निर्वाचन क्षेत्र अन्तर्गत काठमाडौं जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत काठमाडौं जिला कऽ नक्सा नीचा देल गेल अछि। [१]
स्रोतसभ[सम्पादन करी]
एहो सभ देखी[सम्पादन करी]
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
> मैथिली फिल्म देखबा लेल उमडैछ भीड़
मधुबनी. बहुचर्चित आ प्रतीक्षित मैथिली फ़िल्म 'एक चुटकी सिन्दूर' बेनीपट्टीक 'अम्बा' सिनेमा हॉलमे सफ़लतापूर्वक प्रदर्शन भेल जे मैथिली सिनेप्रेमीक लेल आह्लादकारी बुझना जाइछ. फ़िल्मक पहिल शो ओतेक नीक नहि गेल मुदा दोसर दिन सं हॉलमे महिलाक भीड़ एहि फ़िल्मक सफ़लताक गारंटी द' रहल अछि. सिनेमा हॉलक मालिक छोटू पासवानक अनुसार 'एक चुटकी सिन्दूर' देखबाक वास्ते दर्शकक हुजूम कें देखि कए लागि रहल अछि जे 'सस्ता जिनगी महग सेनूर'क रिकॉर्ड केर पुनरावृति भ' रहल अछि. विदित हो जे ई फ़िल्म 20 नवम्बर 2012 कें रिलीज भेल छल. फ़िल्मक सह-निर्माता आनन्द झा मुम्बइ सं जनतब देलनि अछि जे आब ई फ़िल्म मधुबनी, सहरसा, पूर्णिया आदिमे सेहो लागत. फ़िल्मक शो लेल एहि स्थान सबसं लगातार फ़ोन आबि रहल अछि. संगहि मुम्बइ केर कान्दीबली आ बीरार एवं दिल्लीक मैथिल बाहुल्य क्षेत्रमे स्थित सिनेमा हॉलमे फ़िल्मक प्रदर्शनक बात सेहो चलि रहल अछि.
ज्ञात हो जे डी एसएम फ़िल्म्स इन्टरनेशल बैनरक तहत बनल फ़िल्म 'एक चुटकी सिन्दूर'क निर्देशक रमेश रंजन आ सह-निर्देशक आनन्द झा आ रतन राहा छथि. रमेश रंजन केर कथा आ संगीत निर्देशन मे निर्मित एहि फ़िल्मक कलाकार छथि— हिमांशु झा, अनिल मिश्रा, नम्रता झा, दीपा, रमेश रंजन, प्रसिद्ध गायक/उद्घोषक रामसेवक ठाकुर, महेन्द्र लाल कर्ण, पूनम मल्लिक, रत्ना झा, आनन्द झा, कुणाल ठाकुर, वीरेन्द्र झा, मिथिलेश मिश्रा, अनीत झा, अमोल झा आदि. कुंज बिहारी मिश्र, रामबाबू झा, पवन नारायण, जीतेन्द्र पाठक, रंजना झा, मीनू मिश्रा आदि एहि फ़िल्मक गीत कें स्वर देने छथि. 'एक चुटकी सिन्दूर'क कहानी पुरुष प्रधान मैथिल समाज मे नारीक स्थिति पर आधारित अछि. नारी केना सुदूर क्षेत्रमे अपन जिनगी बितबैत अछि, केना ओ दहेज प्रथाक कुरीति सं लड़ैत अछि, प्रेम बियाह, विधवा बियाहक नीक पक्ष रखैत अछि आ संगहि ओ केना अपन संस्कृति कें बचबैत अछि, एहि सब किछु अहम मुद्दा पर केन्द्रित अछि ई फ़िल्म. (Report/Photo : भास्कर झा)
मधुबनी. बहुचर्चित आ प्रतीक्षित मैथिली फ़िल्म 'एक चुटकी सिन्दूर' बेनीपट्टीक 'अम्बा' सिनेमा हॉलमे सफ़लतापूर्वक प्रदर्शन भेल जे मैथिली सिनेप्रेमीक लेल आह्लादकारी बुझना जाइछ. फ़िल्मक पहिल शो ओतेक नीक नहि गेल मुदा दोसर दिन सं हॉलमे महिलाक भीड़ एहि फ़िल्मक सफ़लताक गारंटी द' रहल अछि. सिनेमा हॉलक मालिक छोटू पासवानक अनुसार 'एक चुटकी सिन्दूर' देखबाक वास्ते दर्शकक हुजूम कें देखि कए लागि रहल अछि जे 'सस्ता जिनगी महग सेनूर'क रिकॉर्ड केर पुनरावृति भ' रहल अछि. विदित हो जे ई फ़िल्म 20 नवम्बर 2012 कें रिलीज भेल छल. फ़िल्मक सह-निर्माता आनन्द झा मुम्बइ सं जनतब देलनि अछि जे आब ई फ़िल्म मधुबनी, सहरसा, पूर्णिया आदिमे सेहो लागत. फ़िल्मक शो लेल एहि स्थान सबसं लगातार फ़ोन आबि रहल अछि. संगहि मुम्बइ केर कान्दीबली आ बीरार एवं दिल्लीक मैथिल बाहुल्य क्षेत्रमे स्थित सिनेमा हॉलमे फ़िल्मक प्रदर्शनक बात सेहो चलि रहल अछि.
ज्ञात हो जे डी एसएम फ़िल्म्स इन्टरनेशल बैनरक तहत बनल फ़िल्म 'एक चुटकी सिन्दूर'क निर्देशक रमेश रंजन आ सह-निर्देशक आनन्द झा आ रतन राहा छथि. रमेश रंजन केर कथा आ संगीत निर्देशन मे निर्मित एहि फ़िल्मक कलाकार छथि— हिमांशु झा, अनिल मिश्रा, नम्रता झा, दीपा, रमेश रंजन, प्रसिद्ध गायक/उद्घोषक रामसेवक ठाकुर, महेन्द्र लाल कर्ण, पूनम मल्लिक, रत्ना झा, आनन्द झा, कुणाल ठाकुर, वीरेन्द्र झा, मिथिलेश मिश्रा, अनीत झा, अमोल झा आदि. कुंज बिहारी मिश्र, रामबाबू झा, पवन नारायण, जीतेन्द्र पाठक, रंजना झा, मीनू मिश्रा आदि एहि फ़िल्मक गीत कें स्वर देने छथि. 'एक चुटकी सिन्दूर'क कहानी पुरुष प्रधान मैथिल समाज मे नारीक स्थिति पर आधारित अछि. नारी केना सुदूर क्षेत्रमे अपन जिनगी बितबैत अछि, केना ओ दहेज प्रथाक कुरीति सं लड़ैत अछि, प्रेम बियाह, विधवा बियाहक नीक पक्ष रखैत अछि आ संगहि ओ केना अपन संस्कृति कें बचबैत अछि, एहि सब किछु अहम मुद्दा पर केन्द्रित अछि ई फ़िल्म. (Report/Photo : भास्कर झा)


text:
आधार अथॉरिटी एक ट्वीटक माध्यम सँ आधार रीवेरिफिकेशन प्रोसेसक लेल टेलीकॉम कंपनी सभकेँ निर्देश जारी केना अछि। एहि निर्देश मे कंपनी सभकेँ कहल गेल अछि कि ओ ओटीपी केर माध्यम सँ मोबाइल नंबर क' आधार संग लिंक करबाक सुविधा प्रदान करे। आधार अथॉरिटी कहने अछि कि ऐहिक लेल सभ कंपनी अप्पन वेबसाइट आओर ऐप पर पुख्ता इंतजाम करे वा आईवीआरएस केर जरिये ई सुविधा प्रदान करे।
फिलहाल कंपनी सभक वेबसाइट पर तेँ नहि, मुदा आईवीआरएस केर माध्यम सँ अपने अप्पन मोबाइल नंबर क' आधार सँ लिंक करा सकैत छी। ऐहिक लेल यूआईडीएआई 14546 टोल फ्री नंबर जारी केना अछि। अपने एहि नंबर पर कॉल करीकें बहुत आसानी सँ अप्पन मोबाइल नंबर आधार सँ लिंक क' सकैत छी।
ऐना करी लिंक : अपने क' जाहि मोबाइल नंबर क' आधार सँ लिंक काबरक अछि, ओहि नंबर सँ टोल फ्री नंबर 14546 पर कॉल करी। कॉल करबाक बाद अपने सँ आधार नंबर पूछल जायत। अपना जहिना अप्पन अपना आधार नंबर एंटर करब, आधार के साथ रजिस्टर अपनेक मोबाइल नंबर पर 'वन टाइम पासवर्ड (OTP)' आयत। ओटीपी एंटर कैरते अपनके मोबाइल नंबर आधार सँ लिंक भ' जायत।


text:
पटना। पटना में आयोजित समागम मे बिहार क नेता एक मंच स बिहारक तरक्की क नारा बुलंद कलथि। मुख्यमंत्री नीतीश कुमार बिहार कए 2015 तक विकसित राज्य बनेबा क भरोसा देलथि त आरजेडी सुप्रीमो लालू प्रसाद बिहार कए विशेष राज्य क दर्जा देबाक मांग केलथि। काफी दिनक बाद बिहार मे एकटा एहन समागम भेल जाहि मे विकास कए ल कए तड़प साफ नजरि आयल। एहि कार्यक्रम मे तमाम दलक नेता आ अलग-अलग क्षेत्र क हस्ती बिहार क विकास क भूमिका पर चर्चा करबाक मकसद स शामिल भेलाह। सब गोटे राज्य क विकास क लेल राजनीति बिसरी कए साझा अभियान चलेबा पर सहमति बनौलथि। इ आम राय बनल जे बिहार क विकास क लेल सबकए मिलकए लड़बाक अछि। हालांकि शिवानंद तिवारी सन किछु दलबदलु नेता एहि मुद्दा पर आरोप-प्रत्यारोप क पुरान राग अलापबा से नहि चुकलथि, मुदा आन कोनो नेता क बोली मे इ गप सामने नहि आयल। कुल मिलाकए राजनीति मे धुर विरोध आ अलग-अलग विचारधारा क बावजूद एहि मंच पर राजनीति नदारद रहल। सब इ सेहो मानलथि जे कि केंद्र सरकार बिहार क संग लगातार भेदभाव कैल जा रहल अछि। समागम मे मुख्यमंत्री नीतीश कुमार, राजद अध्यक्ष लालू प्रसाद, फिल्म अभिनेता आ सांसद शत्रुघ्न सिन्हा, कांग्रेस प्रवक्ता डॉ शकील अहमद, सांसद शिवानंद तिवारी, भाकपा माले क महासचिव दीपांकर भट्टाचार्य, प्रसिद्ध गांधीवादी चिन्तक रजी अहमद, पूर्व विदेश सचिव मुचकुंद दुबे आ डीजीपी आनंद शंकर अपन राय रखलथि।
कार्यक्रम क मुख्य वक्ता मुख्यमंत्री नीतीश कुमार कहला जे न्याय क संग विकास हुनकर लक्ष्य अछि। मुख्यमंत्री कहला जे विकास मे राज्य क सब लोक भूमिका हेबाक चाही। ओ 2015 तक बिहार कए विकसित राज्य बना देबाक दावा केलथि। ओ कहलथि बदलाव भ रहल अछि। पहिने पटना मे कतहु-कतहु लड़की साइकिल स स्कूल जाइत छल। आइ गाम-गाम मे लड़की साइकिल स स्कूल जा रहल अछि। इ पैघ बदलाव अछि।
एहि मौका पर लालू प्रसाद सेहो गंभीरता स अपन राय रखलथि। ओ बिहार कए विशेष राज्य क दर्जा देबाक मांग केलथि। हुनकर मानी त 2020 तक बिहार क दशा बदलबा लेल जरूरी अछि जे बिहार क संग भ रहल भेदभाव बंद हुए। राजद अध्यक्ष लालू प्रसाद इ कहिकए सबकए हैरत मे डालि देलथि जे केंद्र क कोनो सरकार बिहार क संग न्याय नहि केलक। ओ अपन दिस स इ पेशकश सेहो केलाह जे अगर राज्य क विकास क लेल कोनो गैर-राजनीतिक फोरम बनैत अछि त ओ पूरा ताकत स संग देबा लेल तैयार छथि।
कांग्रेस प्रवक्ता डॉ शकील अहमद कहला जे जिम्मेदार लोक अपन स्वार्थ छोड़थि आ सबहक भलाई मे अपन भलाई देखथि त राज्य क विकास संभव अछि। भाजपा सांसद शत्रुघ्न सिन्हा कहला जे सत्ता क मुख्य धर्म मानवता क विकास करब अछि। ओ एहि लेल मुख्यमंत्री नीतीश कुमार क कामकाज क तारीफ केलाह। मुदा एहि बातक चिंता सेहो जाहिर केलथि जे विकास क योजना समय पर पूरा नहि भ रहल अछि। ओ रेलमंत्रीक रूप मे लालूक सेहो प्रसंशा केलथि आ कहलथि जे लालू एकटा नीक रेलमंत्री भेलाह।
भाकपा माले क महासचिव दीपांकर भट्टाचार्य कहला जे राज्य सरकार मे भूमि सुधार लागू करबाक इच्छाशक्ति नहि अछि। ओ कहलथि जे आइ बिहार स्थित बैंक मे 24 हजार करोड़ टका जमा अछि, आखिर किया ने ओहि राशि कए बिहार मे निवेश करेबाक कोशिश भ रहल अछि। प्रसिद्ध गांधीवादी रजी अहमद कहला जे गैर बराबरी पर आधारित विकास स समाज कए कोनो लाभ नहि होयत।
पूर्व विदेश सचिव मुचकुंद दुबे कहला जे राज्य मे नक्सली समस्या क निदान जरूरी अछि। दुबे कहला जे ओ समान स्कूल आयोग क सिफारिश सौंप देने छलाह, मुदा पता नहि ओहि रिपोर्ट पर की कार्रवाई भेल।


text:
रेलवे मे ग्रुप सी आ डी पद हेतु नियुक्ति परीक्षा
90 हजार पद, 2.37 करोड़ आवेदन, टालय पड़ल परीक्षा
मणिभूषण झा
राँची । रेलवे मे ग्रुप सी आ डी क 89409 पद पर भर्ती हेतु देशभरि मे 2.37 करोड़ आवेदन आएल अछि। पहिने नियुक्ति कैलेंडर मे मार्च 2019 धरि भर्ती प्रक्रिया पूरा करय क बात कहल गेल छल, मुदा एतेक पैघ संख्या मे आवेदन एबाक कारणे परीक्षा टालय पड़ल । आब 15 जुलाई धरि नबका नियुक्ति कैलेंडर बनाओल जाएत । देशभरि क 21 आरआरबी मे एखन फार्म स्क्रुटनी चलि रहल अछि । ई जुलाई क प्रथम सप्ताह मे पूरा हेबाक उम्मीद अछि । एहि क बाद नियुक्ति कैलेंडर बनत । सब आरआरबी क चेयरमैन बैसार कए परीक्षा पर फैसला लेताह । बोर्डक मंजूरी क बाद परीक्षा क तिथिक घोषणा होएत।